
Balauroaica 


A FOST ODATĂ un mare celnic, 
adică un om dintre cei mai avuţi de pe la 
noi, cu turme de oi nenumărate, cu stâne 
prin munţi şi cu de toate, că chiar nu mai 
avea ce face cu atâta avere! Dar, fericit pe 
deplin nu era omul, deşi avea o puzderie 
de copii. Şi nu era fericit, fiindcă nu avea 
nici o fată între câţi băieţi dobândise el de 
la nevastă-sa, femeie de treabă şi de 
laudă şi dânsa. 

Oamenii aceştia cumsecade trăiau 
pe undeva spre Vlaholivad, nu departe de 
muntele Olimp, căruia ei îi ziceau, în 
graiul lor, Elimbul. Pe aici îşi purtau 
turmele păstorii lor, până la Egeea, marea 
cea nesfârşită, şi până jos, la Armiro, la 
lacuri. 


Dar de ce le trebuia lor, negreşit, şi o 
fată? Ei de ce!... Cine nu ştie cum sunt 
fetele? Iubitoare, lipicioase, pisicuţe!... Pe 
când băieţii... mereu cu treburi, mereu 
pe-afară, uitând ades de casă şi de părinţi 
mai cu seamă. Se gândeau, celnicul şi 
soţia lui, că pe fată, dacă ar dobândi-o, n- 
ar mărita-o departe, ci şi-ar lua, pentru ea, 
un ginere în casă, s-o ţină tot pe lângă 
dânşii... 

Vise, însă, numai vise. Că anii 
treceau şi ei tot fără fată rămâneau! 

Fata, deci, era dorul lor cel mare, 
nestins! De aceea, nu trecea zi, nu trecea 
seară să nu se roage înainte de culcare: 
„Doamne! (aşa ziceau) îndură-te de noi şi 
dă-ne şi nouă o fetică!' Dar Dumnezeul 
lor rămânea tot surd ia aceste rugăminţi. 
Până când, odată, nu ştiu cum s-au 
scăpat ei, că prea le ardea buza să aibă 
fata la care o viaţă întreagă au visat, şi-au 
zis: „Doamne, dă-ne o fată şi poate fi 
chiar balauroaică, nouă tot ne-o fi drag 
de ea, între atâţia feciori, c-a fi una 
singură..." 

Ei bine, au grăit în ceas rău, că tocmai 
atunci i-a ascultat Cel de sus! Femeia a 
dobândit fata, dar era balauroaică. La 
chip era ea omenească, dar la suflet... să 
nu mai vorbim! Ar fi ucis lumea 

toată, că aşa era pornirea ei. Ba şi la chip, 
însă, îşi schimba înfăţişarea când voia ea. 
Mai ales se făcea şarpe cu un cap sau cu 
mai multe, după cum avea nevoie... Ce 
mai, lucru necurat! 

Părinţii însă, tot părinţi, nu mai 
puteau de dragul ei, ca şi când 
câştigaseră o împărăție, ori ca şi când li se 
născuse nu ştiu ce minune în casă. Le era 
acum inima ca un cer de vară, cu soare 
mult, mult! 

Feciorii, ce credeţi? tare îşi mai 
iubeau ei surioara, că şi ei şi-o doriseră 
nemăsurat, ca şi părinţii! Mă rog, era 
acum toată lumea mulţumită. Numai că, 
vedeţi dumneavoastră, cât pot ţine 
bucuriile? Din păcate... 

Aşaaaa... Şi nu trec, dragii mei, nici 
trei-patru zile după naşterea fetei, că şi 
încep a se rări iepele din herghelia 
celnicului, care, am uitat să vă spun, era şi 
crescător de cai. Herghelegiul înnebunea 
văzând că-i piere zi de zi câte o iapă şi nu 
pricepea ce fiară i le omora: vreun lup, 
vreun urs, habar n-avea! Că mureau 
înnăbuşite, fără vreo rană... 

Măi să fie ea a naibii de treabă! Ce 
s-o fi petrecând aici?! 

Celnicul, când îl vedea pe 
herghelegiu cu pieile pe băț, tipa la el 
cât îl ţineau rărunchii, 


bănuindu-l că este, cumva, în legătură 
cu răii! Oricum, urâtă taină era la 
mijloc... 

Herghelegiul, însă, care îşi făcea 
meseria nu de ieri, de-alaltăieri, era cu 
totul nevinovat. Şi atunci, cum să nu se 
supere că-l certa stăpânu-său? Nimeni, 
niciodată nu se plânsese de el pe unde 
umblase. Şi-acum, dintr-o dată, nu mai era 
bun! Să fie el făcut cu ou şi cu oţet pe 
degeaba!... Nu, aşa ceva nu-se răbda! De- 
aia îi azvârli celnicului căpestrele şi îşi 
văzu de treburi. Se tocmi aiurea, că nu 
se plânge nimeni de oase rupte... 

Rămăseseră acum să păzească iepele 
din herghelie feciorii gospodarului, că 
avea destui. 

- Mă duc să păzesc iepele eu, tată! 
zise feciorul cel mare. 

- Du-te, fătul meu, îl îndemnă şi 
celnicul, dar vezi să fii cu ochii în patru 
pe-acolo, să nu ţi se întâmple ceva! 

Se duce el, băiatul ăl mare al omului, 
stă la pândă la herghelie, dar, până în 
miez de noapte, nimica nu se arată... 
Dormeau iepele, ca buştenii, să tai lemne 
pe ele! 

Spre  revărsatul zorilor, băiatul, 
frânt de oboseală şi podidindu-l somnul 
nu ştiu cum, se lăsă într-o rână să 
închidă niţeluş ochii şi el... 

„Dacă n-a venit ea, fiara, până acum, n-o 
veni nici de-acum, că uite, ce mai e până 
la ziuă?..." Aşa s-a gândit feciorul... 

Numai ce adormi el, însă, că se şi ivi 
un fel de nor negru-albastru, ca o negură 
deasă, peste ieslele iepelor. Iar băiatul 
cel mare al celnicului se scufundă acum 
într-un somn şi mai adânc. 

Norul acela nu ţinu mult. Trecu 
repede chiar, şi lăsă să se vadă în urma 
lui trei leşuri de iepe pe jos! Parcă erau 
trei mirese, ţi se rupea inima de mila lor... 
Celelalte animale, de! ca animalele, nu 
înțelegeau nimic, ce ştiau ele? Şi doar ca 
mâine putea să le vină şi lor rândul, la 
oricare! 

Când se trezi în sfârşit din somnul lui, 
feciorul  celnicului rămase  înmărmurit: 
cum, cine, când i-a omorât iepele? Se 
apropie de ele, le pipăi, le ascultă în 
dreptul inimii... Moarte! Şi, ca de fiecare 
dată, tot înnăbuşite şi astea! N-avea nici 
una vreo zgârietură măcar! 

Să fi vârât cuțitul în bietul băiat şi n- 
ar fi curs picătură de sânge din el. Otrăvit 
era, nu alta! Aşa, mâhnit adânc, porni 
spre casă, ruşinat cumplit de neizbânda 
lui! Parcă nu se întorcea la ai săi, acasă, 
ci ai fi zis că se ducea la tăierea capului, 
undeva. Un ceas s-a târât pe cărare, când 

altădată nu i-ar fi trebuit nici pe un sfert 
să ajungă de la herghelie acasă... 

- Lasă, fiule! îi zise tatăl său, ca să-i 
uşureze sufletul, lasă!... O fi un blestem 
pentru păcatele noastre, ori ale cine ştie 
cărui străbun... Să fim noi sănătoşi! Păi, 
de la cine vrei să piară vite, dacă nu de 
la cine are? 

Uite cum încerca bătrânul să 
întoarcă, într-un fel de glumă, necazul ce îl 
apăsa şi pe el, ca şi pe toţi ai lui... 

în ziua următoare stătu la pândă un 
alt băiat al celnicului, dintre cei mai de 
mijloc, ca vârstă, tot inimos şi el. Pândi 
ce pândi şi ăsta şi, spre dimineaţă, un fel 
de negură, ceva întunecat îl aruncă şi pe 
el într-un somn greu, ca o moarte, de-ai fi 
zis că într-adevăr i-au pus sub cap ţărână 
de mort! 

Nici n-a mai răsuflat băiatul, până în 
zori! A păţit şi el, ca frate-su. Şi, trezindu- 
se, dimineaţa, văzu şi el alte trei leşuri de 
iepe, dintre cele mai frumoase, lungite pe 
jos. Parcă îl mustrau iepele că nu Le-a avut 
grija! Parcă îi ziceau: „Vezi ce-ai făcut, 
fecioraş? Dacă păzeai ca lumea... Dar tu... 
Tu ai dormit..." 

îşi muşca băiatul pumnii de ciudă! în 

van 

însă, că paguba se făcuse şi... mortul de la 
groapă nu se mai întoarce... 

Cu fruntea plecată veni şi el, de la 
herghelie, cum nu şi-a dorit deloc! Şi nu-i 
era lui atât pentru pagubă, cât îl rodea ce 
era la mijloc! îl rodea că n-a putut afla 
cine-i cumătrul care le topeşte averea. 

Rând pe rând, au păzit herghelia toţi 
fraţii, până la cel mai mic dintre dânşii. 
Fără rezultat, însă. 

Venind dar şi rândul celui mic, 
Prâslea al casei, după care urmase fata- 
balauroaică, părinţii nu prea se învoiau să-l 
lase să plece la herghelie, că se temeau să 
nu i se întâmple ceva. Dar cu cine să se 
înţeleagă ei şi să-l facă să stea cuminte 
acasă? Aveau şi cu cine! Că ăsta mic era 
numai foc, aşa era inima lui! A zis el 
„plec!", plecat a fost! Şi s-a dus să stea şi 
el la pândă. 

îşi încinse aşadar brâul cu gloanţe 
Prâslea al nostru, îşi luă şi un paloş cu 
dânsul, atârnat la şold, îşi trecu puşca 
peste umăr, şi îşi începu paza. 

Pe fecioraşul ăsta de numai 15-16 
ani, ca mezin al familiei ce se afla, îl 
îmbrăca mumă-sa - înainte s-o aibă pe 
balauroaică - ca pe-o fată. 

Ştim doar cât îşi dorea ea să aibă şi o 
fată, între mulţii ei feciori! Chiar şi acum 
îl purta pe Prâslea al ei cu cercei la 
urechi! Poate d-aia lui nici nu aveau ce-i 
face vrăjite nimănui, nici chiar ale 
balauroaicei, soră-sa. 

Spre dimineaţă, când încă mai era 
noapte, că nu se luminase cerul în nici o 
parte, începu să-l cam împovăreze somnul 
şi pe băiat. El, nimic! s-a ţinut tare! De 
aceea, când tocmai se crăpa de ziuă a 
putut vedea negura, norul cel negru, cum 
se lăsa peste iesle. A văzut-o şi pe stafia 
care tabăra pe animale, să le apuce de 
nări, să le înăbuşe! Stafia asta avea şi n- 
avea chip de om! Prâslea poc! o dată, 
poc! de două ori... n-o nimerea, n-o 
nimerea glonţul pe arătare! Băiatul îşi 
smulse atunci*paloşul de la şold şi se 
repede ca o furtună asupra stafiei! în loc 
să-i zboare capul, însă, cum ar fi vrut el, se 
împiedică şi cade, mai mare râsul! Se 
ridică şi iar năvăleşte asupra stafiei! Şi îşi 
înfig, măi frăţioare, mâinile unul în ciuful 
celuilalt şi se luptă ei aşa un ceas 
încheiat! Sta să se facă ziuă bine şi lupta 
nu se desluşea deloc... Nici vorbă să 
învingă cineva! Văzând stafia că nu iese 
la liman, se smulge din braţele voinicului 
şi se topeşte înapoi, de unde o fi venit! 

Băiatul, însă, în ultima clipă, pusese din nou 
mâna » pe paloşul rostogolit pe jos, pe 
undeva, şi apucase de i-a retezat un deget 
de la picior, degetul mic. Câteva urme de 
sânge ca o mâzgăleală, se şi vedeau pe 
tăişul paloşului, de altfel, către vârf... 
Acasă, feciorul povesti toată tărăşenia de 
acolo, de la herghelie, cum a fost, cum s-a 
luptat cu stafia şi a rănit-o la degetul mic, 
de la picior... în timp ce spunea toate 
astea, nu ştiu cum, întâmplător, îşi aruncă 
ochii spre fetiţă, spre soră-sa, balauroaica 
adică... Şi observă că, din degetul ei mic, de 
la piciorul stâng, se prelingeau picături de 
sânge! Balauroaica se afla, desfăşată, în 
leagănul ei... „Va să zică ea e!" îi fulgeră 
băiatului prin cap. „Deci, asta e! îşi zise el, 
stafia care ne omoară iepele!" Şi se repezi 
la fată s-o ucidă! 

- O omor! a urlat Prâslea, o fărâm, că 
ea e duşmanca ce ne topeşte vitele! Şi îşi 
şi trase paloşul, s-o dea gata! 

- Vai-vai-vai! Ce vrei să facil-ţipară, 
într-un glas, mama băiatului şi tatăl lui, 
celnicul. Şi se repeziră de-l ţinură, să nu 
omoare fetiţa! 

Băiatul, ce mai putea face? A mai zis el 
ce-a zis, dar nu l-au ascultat. Bătrânii nu 
puteau crede că fata lor, balauroaica, le 
făcea paguba de la 

herghelie... Cum să-şi închipuie ei că 
pruncul ăsta de fetiţă se preschimba, 
noaptea, în balaur adevărat?... Deci, i-au 
zis mezinului lor că e un zălud şi că 
visează cai verzi pe pereţi despre soru-sa... 

Prâslea atâta s-a scârbit, că nu-l 
cred părinţii, încât n-a mai zăbovit pe- 
acolo. S-a tot dus, în lume. Nici fraţii lui 
nu l-au putut opri! lar balauroaica cea 
mică, din leagănul ei, tare se bucura şi 
râdea în sinea ei că i-a orbit pe toţi! Dar, 
mai cu seamă râdea ea, ferit, de Prâslea, 
care n-a putut-o dovedi. Râdea ea, în 
pumni, acum, dar de! Cine râde la urmă 
râde mai bine! Şi mai era până la urmă... 

Au trecut ani mulţi de-atunci! Voinicul 
nostru a cutreierat peste tot, numai 
printre streini, până ce, într-o primăvară, 
a simţit că-l doboară dorul de părinţi, de 
fraţi, de satul lui, şi-l podidiră lacrimile, 
năpădit de jale nemăsurată. Uite, şedea el, 
într-o dimineaţă şi se-ncălzea la soare, şi 
aşa a simţit, atunci, deodată, că-l doboară 
dorul pentru ai săi, pe care îşi închipuia 
că i-a uitat cumva! Dar nu-i uitase deloc! 
Se vede că, de la o vreme, după ce-a 
rătăcit îndelung, deci, prin lume, te 
ajunge şi te doboară dorul de 
rrjeleagurile tale, 

unde ai văzut lumina zilei şi despre care 
păstrezi cele dintâi aduceri aminte. Şi 
nemaiputând Prâslea să-şi îndure 
înstrăinarea în care singur se aruncase, a 
hotărât să se întoarcă acasă. 

Pe drumul întoarcerii, mezinul 
celnicului . nostru dinspre Vlaholivad a 
trecut prin mai multe întâmplări, ca să i se 
împlinească şi lui soarta, asemenea tuturor 
voinicilor din poveşti. Mai întâi îi ieşi în 
cale o leoaică ce nu putea naşte. Elo ajută 
să-şi aducă puii pe lume, că se pricepea... 

Drept mulţumire, pentru bunătatea 
lui, leoaica ţinu să-l răsplătească şi-i zise: 

- la, rogu-te, semnul ăsta de la mine, 
c-ai fost om bun şi, când te-i afla la mare 
necaz, dă-i foc! şi eu îţi vin într-ajutor! Şi îi 
dădu un fir de păr, din vârful cozii ei, 
smocul pe care îl ştiţi! 

Mai merse ce mai merse Prâslea pe 

drumul lui către casă şi iată că dă de-o 
ursoaică ce se perpelea de sete - culmea! 
- chiar lângă o fântână, din care însă nu 
se putea adăpa, fiindcă nu-i intra capul ei, 
mare, între  pietroaiele  ghizdurilor! 
Băiatul îşi scoase căciula, o umplu cu apă 
şi-i dădu fiarei sa bea. 

Ursoaica, toată numai voie bună, îi 
întinse şi ea un fir din părul său, zicându- 

i: 


15 


- Pentru bunătatea ta, ia firul ăsta de 
păr de la mine şi, când ţi-o fi greu, 
aprinde-l! Ţi-oi veni în ajutor oriunde m- 
oi afla! Aşa să ştii! 

Mai încolo, feciorul nostru dă de-o 
lupoaică. La fel şi cu ea: o scapă de moarte, 
că se prinsese cu laba într-o capcană, şi-i 
dăruie şi asta un fir de păr, ca semn că l-o 
ajuta,la anaghie. 

Când a ajuns, mai apoi, în sat, Prâslea 
chiar că s-a luat cu mâinile de păr de ce-a 
putut vedea: toate gospodăriile pe care le 
ştia el erau acum pustii şi în ruine! Parcă 
se abătuse ciuma pe aici: nici urmă de om, 
de vite, nicăieri! Şi a cam bănuit băiatul că 
numai balauroaica a putut aduce toate 
nenorocirile astea! 

Se apropie de casa părintească. Te 
speriai de atâta linişte, în ograda ei. Nici 
tu femei, nici copii, nici câini, nimic, nimic 
prin curţile oamenilor de odinioară... îţi 
venea s-o iei la fugă, de groază! 

în faţa casei alor săi, mezinul 
celnicului se aşeză pe prispa joasă 
dinaintea  celarului, înainte să se 
hotărască dacă să urce sau nu suş. Se 
gândea că îşi face şi mai mult rău, dacă 
urcă, fiindcă tot nu era nimeni acolo, 
dintre ai săi, să-l întâmpine. Dar îşi făcu, 
totuşi, curaj şi intră! 

Ce credeți, însă? Pe scări încă 
aflându-se el, cine venea în întâmpinarea 
sa?  Balauroaica, blestemata lui de 
surioară! 

Se sperie Prâslea, de ce să nu 
spunem adevărul? c-a zis că vede o 
arătare! Dar şi Balauroaica îşi pierdu firea 
de tot, zărindu-l, fiindcă şi-l închipuia 
pierit cine ştie pe unde... Şi, unde mai 
pui că îi şi luase frica, de-atunci, de la 
herghelie, când cu paza iepelor, de-a 
rănit-o în luptă... 

Cum nu era pregătită să-i facă fratelui 
ei de petrecanie, se grăbi, afurisita, să-l ia 
cu binele... „Că să vezi..., că aşa şi pe 
dincolo..., că mă bucur c-ai venit acasă de 
pe unde ai umblat atâta amar de vreme..." 
Mă rog, l-a cam ameţit pe băiat, tot 
turuindu-i de acestea! Până la urmă, i-a 
zis, mieros de tot: 

- Ţine, frăţioare, tava asta şi 
furculiţa, să te joci cu ele, cât oi găti eu 
ceva de mâncare pentru tine, jos, în 
celar... 

Vedeţi dumneavoastră, -ea acolo îşi 
tinea dinţii, în celar! Or, fără dinţi, cu ce 
era să-l sfâşie pe Prâslea? Ca să nu fugă 
între timp, a încercat să-l prostească, 
spunându-i că se scoboară îp celar să-i 
pregătească de mâncare, făţarnica! Dar 

n-a fost pe gândul ei. Fiindcă doar cobori 
ea scara, şi iată apare un şoricel, care îi 
zice mezinului: 

- Hei, tu fecior de celnic ce eşti! Păi 
ce-ai 
rămas aşa, stană? N-ai înţeles că soră-ta se 
duse 
după dinţi, să te facă bucățele? Acu se- 
ntoarce 
şi te gata! 

Şi mai uluit decât era până aci, 
feciorul răspunse: 

- Ce vorbeşti tu, şoricelule?! Şi cum 
zici să fac să scap de primejdie? 

- Uite aşa să faci, zise şoricelul: mai 
întâi umple-ţi repede izmana cu cenuşă! 
leşi apoi prin horn, după ce îţi laşi acolo 
izmana atârnată, să creadă Balauroaica aia 
că eşti tu....lar tu, du-te unde-i vedea cu 
ochii, numai aici să nu stai, dacă . ţii la 
viaţă! înţelesu-m-ai? Fă degrabă ce ţi-am * 
spus! 

Aşa făcu voinicul, cum îl învăţă 
şoricelul. Iar şoricelul, în timpul ăsta: 
zdrang! zdrang! pe tavă, făcea tărăboi, ca 
să nu-şi dea Balauroaica seama că Prâslea 
a spălat putina! 

Când se întoarce Balauroaica sus, cu 
dinţii la locul lor şi bine de tot ascuţiţi, să 
încremenească de ciudă, nu altceva! Şi 
avea şi de ce, fiindcă cine îmi bătea aci 
darabana? Şoricelul, nu băiatul! Băiatul, 
ehei! se îndepărtase destul acum! 

îl caută ea pe Prâslea prin dulapuri, îl 
caută peste tot, dar el... să ne-auzim de 
bine! Se uită duşmanca pe coşul casei - 
vedeţi că i-a dat în gând? - şi-i zăreşte 
izmana acolo. „Aha!" făcu ea, 
nemaiputând de bucurie, crezând că e 
mezinul! „El este, câinele! şuieră ea 
printre dinţii ei gata să rupă şi să sfâşie, 
acum îl dau gata!" Şi se şi repezi, ca 
turbată, să-l facă fărâme! Numai că... a 
sfâşiat doar izmana... iar cenuşa, ţâşnind 
din izmana, o orbi pe Balauroaică de tot o 
vreme. Şi-o usturau ochii acum atât de 
crunt, că ea singură ştie cât a pătimit 
până i s-a mai luminat privirea niţeluş... 
Cum a putut desluşi din nou lucrunle din 
juru) ei, însă, Balauroaică a şi alergat, ca o 
furtună, după voinic, după frate-su! 

în scurt timp, îi luă urma fugarului şi-l 
ajunse chiar! 

Băgând de seamă voinicul că e cât 
pe-aci să-i cadă în gheare blestematei lui 
de surioare, ce să facă, să scape de ea? 
Zărind pe-acolo un pâlc de plopi, se 
caţără repejor, ca o pisică, într-unui 
dintre ei. Balauroaică, însă, îşi înfipse 
colții în trunchiul plopului, să-l reteze cu 
dinţii şi să-l dea jos! Pârâia plopul şi se 
legăna, bietul de el, sub puterea 
Balauroaicei ca scuturat de toate 

uraganele lumii: aci era cu vârful în nori, 
aci mătura pământul cu crengile lui 
drepte ca nişte lumânări... Băiatul nu era 
nici el prost, însă. Când fu să se 
prăbuşească plopul, el şi ţâşni pe unul 
vecin, din acelaşi pâlc! Balauroaica îi făcu 
şi ăstuia de petrecanie cât ai zice peşte! Şi 
uite-aşa, puse unul, puse doi plopi jos, 
puse mai mulţi, gata-gata să nu lase unul 
în picioare, spre spaima mezinului, care se 
şi vedea, dintr-o clipă în alta, în ghearele 
ei! Ba chiar se pierduse de tot cu firea, 
voinicul, şi se pomeni ţipând: 

-Au! Ce mă fac, mamă! că mă 
prăpădeşte afurisita de balaură! 

Deodată, spre norocul lui, Prâslea îşi 
aduse aminte de semnele ce le avea de la 
sălbăticiunile cărora le făcuse bine pe 
drum, adică de la leoaică, de la ursoaică şi 
de la lupoaică! Pe loc scapără el din 
amnar, aprinde cele trei fire de păr, toate 
odată, şi iată că şi aleargă la dânsul 
fiarele, abia mai suflând de atâta 
alergătură, că veneau tot fuga, mâncând 
pământul, aşa veneau! 

Văzându-şi ajutoarele în preajmă-i, 
băiatul cum să nu se bucure? l-a venit şi 
lui inima la loc! Parcă simţea cum se 
întoarce viaţa în el, ca un râu, şi-l 
însufleţeşte din nou, că se crezuse ca mort 
şi neîngropat, în clipele din urmă, bietul de 
el!... 

- Pe ea) îşi  asmuţi dânsul 
sălbăticiunile, 
arătând-o pe Balauroaica cu degetul! Pe 
ea! şi 
fărâme-fărâmiţele să mi-o faceţi! 

Atât au vrut fiarele s-audă, că se şi 

năpustiră! 

- Staţii, strigă voinicul în aceeaşi clipă. 
Opriţi- 
vă, că am s-o întreb ceva pe blestemata 
asta! 

Băiatul a vrut să ştie, chiar de la soră- 
sa, Balauroaica, dar numaidecât, ce-a 
făcut ea cu părinţii, cu fraţii lui, cu lumea, 
cu vitele oamenilor din sat şi cu tot ce-a 
mai fost pe aici odinioară. ° 

Balauroaica, strânsă ca într-un cerc 
de fier, sau mai rău, de foc, sta dârdâind 
de frică în fața băiatului, neîndrăznind 
măcar să-şi ridice privirea la el. Aşa, cu 
capul plecat, răspunse, pierită: 

- l-am înghiţit... Am înghiţit tot şi 
toate, da... 

- Pe ea acum! mai strigă Prâsiea o 
dată,' şi fiarele o făcură fâşii pe otrava 
aceea de fată la 

„chip, dar cu suflet şi inimă de vrăjitoare. 
Numai ciozvârte erau pe jos acum, din 
care trăgeau cele trei sălbăticiuni şi cu 
ghearele şi cu colții! 

Voinicul nostru, atunci, se aşeză şi el 
să se odihnească niţel, pe un ciot de 
plop, din cele retezate cu dinţii de 
Balauroaica. Şi îşi plânse el în hohote, 
acolo, părinţii şi pe toţi ai săi, şi era tare 
nemângâiat! Şi, cum îşi ungea paloşul, în 
neştire, cu seul Balauroaicei, pică o 
fărâmiţă de 

seu pe ciotul de plop, pe care şedea şi, 
ce credeţi?... Plopul ăla, dintr-o dată, 
crescu la loc, cât era de înalt şi cum 
fusese el de drept şi de semet înainte să-l 
doboare colții afurisitei de vrăjitoare! 

- Măi, să fie! se ului pe loc băiatul, 
văzând 
minunea! Ce-o mai fi şi asta? 

Mai ia el seu şi începe a unge toţi 
plopii retezaţi, pe rând. Plopii, tot aşa, 
rând pe rând, se înălţau la loc, cum au 
fost ei, când erau în pâlc! Atunci unge 
Prâslea şi satul, tot locul unde se aflase 
satul şi erau acum doar ruine ici şi colo şi 
învie, de parcă doar dormiseră, că iată, se 
frecau la ochi, părinţii lui, fraţii, ceilalţi 
săteni, apoi vitele, mă rog, toată suflarea! 
Totul se trezi la loc, aşa cum fusese 
cândva, cu ani în urmă! 

- Măi, taică! zise celnicul, către 
mezinul său, 
de cum îl zări. Dar unde boala umbli 
tu?... 

Băiatul însă nu-i dădu răgaz să-şi 
termine vorba: 

- Lasă, taică! făcu el, bine că umblu 
şi-am 
ajuns iar aici, că altfel dormeaţi până în 
veacul 
vecilor! 

Mă rog, se dumiriră până la urmă 
părinţii şi ceilalţi toţi ce-a fost, ce s-a 
petrecut cu ei... 

- Vedeţi? le-a mai zis acum Prâslea, 
nu vă spuneam eu că Balauroaica ne face 
pagubă? Voi nu m-aţi crezut şi nu m-aţi 
lăsat s-o ucid încă din faşă, când încă nu 
făcuse atâta rău! Aţi văzut de ce-a fost în 
stare inima aia numai otravă? 

- De, dragul tatei, vorbi iar celnicul, 
cine ar fi crezut că ies lucrurile aşa? Dar 
lasă, să ne trăieşti tu, că ne-ai scăpat de 
pacoste, şi să ai parte de tot ce-ţi doreşte 
inima, tu şi fraţii tăi, şi să vă bucurati de 
viaţă lungă şi îmbelşugată... 

- Mai bine le-aţi ura fiarelor ce le 
vedeţi aici, lângă mine, îşi îndemnă 
părinţii băiatul, că fără ele... şi-acum ar 
mai fi domnit Balauroaica în partea asta 
de lume! 

Şi au făcut ei urări, cu nemiluita, şi 
fiarelor, dar mai cu seamă băiatului lor, iar 
el, voinicul, le-a menit de bine fiarelor, că 
l-au ajutat, şi fiarele, la rândul lor, îl tot 
firitiseau pe Prâslea, care nu le lăsase să 
se prăpădească... Până la urmă, au ajuns 
aproape să se certe, aşa urlau unii la alţii, 
de nu se mai înţelegea nimica! Se certau, 
strigau furioşi, fiindcă fiecare voia să-i 
ureze el celuilalt, lucru care nu prea se 
vede des în lumea noastră! 

Eu, dragii mei, cel ce vă povestesc 
aceste întâmplări, dacă văzui că ăştia nu 
mai termină şi 

nu e chip să cadă la înţelegere între ei, 
urlu o dată, din fundul rărunchilor mei, ca 
să mă asculte: 

- Staţi, oameni buni! le zic. Şi au 


tăcut toţi, 
să vadă ce vreau eu să le spun, de-am 
urlat aşa, 
ca un apucat! Dacă nu vă fac trebuinţă 
urările de 


bine, am mai zis eu, daţi-mi-le mie! 

Asta am zis şi, nici una, nici două, pun 
mâna pe... urări, şi fuga, neiculiţă, cu ele 
grămadă în braţele mele! Aci era să pună 
ei laba pe mine, aci le scăpăm eu printre 
degete, m-au fugărit nu mai ştiu cât, până 
am ajuns la un râu. Şi fiind ei gata să mă 
înhaţe, azvârlu eu urările în apă, să nu 
cadă în mâinile lor, şi zic către 
urmăritorii mei: 

- Dacă-i pe-aşa treaba, poftim! Mai 
luaţi 
urări, dacă mai aveţi de unde! 

Şi-au rămas toţi cu gura căscată! 
Până la urmă şi-au văzut fiecare de-ale lor! 
Iar eu, iată-mă aci, să vă spun basmul ăsta, 
care bine că s-a terminat! Şi ia mai 
povestiţi şi voi, că şi eu aş asculta! 


Povestită de Hristu Cândroveanu 


Povestea unui Bob-Năut 


A FOST ODATĂ un lucru grozav de 

tot! 

A fost cândva, s-a întâmplat cândva 
ceva de pomină, după cum o să vedeţi de 
îndată. 

Nici n-ai zice că poate fi cine ştie ce, 
când o poveste începe cu:-„A fost odată 
un om şi-o femeie..." Ei şi?... Da, dar 
povestea continuă şi mai spune: „Oamenii 
ăştia, bieţii de ei, n-aveau parte de copii..." 
Da, şi ce poate fi grozav, de pomină, aici? 
Că doar s-au tot văzut oameni care ... n-au 
avut parte de copii... 

Şi totuşi, deşi povestea asta începe 
obişnuit, eu aş putea să jur că are să vă 
placă! Dacă nu mă întrerupeţi, însă, ca 
să nu-mi pierd şirul! 

Au fost dară un om şi-o femeie care n- 
aveau copii. Ştiţi ce înseamnă să n-ai 
copii, să nu-ţi dea nimeni casa peste cap? 
Să nu te lase să dormi, ori să te trezească 
din somn nişte ţipete... când te afli 
cufundat în dulceaţa somnului celui mai 
adânc? Da, dar un zâmbet nevinovat de 
copil ştiţi că face cât o împărăție? Cât 
despre un „Bună ziua, tată!", „Bună ziua, 
mamă!" ce să mai spun? Până n-ai ajuns 
să ţi se spună ție vorbele astea, 

tot n-ai să înţelegi de ce spun eu că de la 
ele atârnă fericirea lumii! Fără copii, 
dragii mei, am fi pustii, aşa că vedeţi de 
ce se socoteau atât de nenorociţi femeia 
şi omul ei, din poveste? Aveau bună 
pricină, nu-i aşa? cum nu se mai află! 

îşi dorea aşadar perechea asta un 
fecioraş, să se îndemne cu el. Când îi 
vedeau ei pe alţii cu prunci în braţe, ori cu 
flăcăi, ba chiar şi cu nepoţei, îşi ziceau, 
fără răutate, dar cu nesfârşită durere: 
„Doamne, dar noi ce-am făcut, de nu ne dai 
bucurii de astea?" Şi nu lăsau să treacă o 
zi, fără să se roage fierbinte: „Dă-ne, 
cerule, şi nouă un prunc acolo, ca la toată 
lumea, că tare ne-arfi drag!..." 

Cerul,-însă, rămânea surd, nu se 
grăbea să le împlinească rugămintea. 

Atunci, ce le veni lor, omului şi 
femeii sale, de care vorbesc? Au început 
să se roage cam trăsnit şi-au zis, seară de 
seară, să atragă astfel luarea aminte: 
„Doamne milostiv, dă-ne şi nouă un prunc 
şi n-are decât să fie chiar cât un bob de 
năut!" 

Domnul tot nu-i auzea, dar, până la 
urmă, nu ştiu ce sfânt mai cu inimă, 
milostivindu-se el de bieţii oameni, care 
atâta îşi doreau un copil, îi atrase atenţia 
la vorbele lor cam nesăbuite... 

Ce credeţi că se gândi Cel de sus? la 
să le dau eu chiar ce vor ei să aibă, să-i 
satur să mai ceară aşa... ce şi cum le vine 
pe limbă! Şi au dobândit oamenii noştri un 
prunc. Dar era pruncul ăsta un fecioraş 
mititei-mititel, doar cât un bob de năut! 

Dar, ce dacă era mic copilul? 
Părinților lui li se părea a fi chiar soarele 
de pe boltă! Şi-I iubeau ei... ca ochii din 
cap şi-i făceau toate voile, de ajunsese 
plodul ăsta un răsfăţat! Dar n-avea nume. 

Cum să-i spună, cum să-i spună 
părinţii copilului lor? Păi cum altfel, dacă 
nu chiar Bob-Năut? Că vă spuneam, era 
mic cât bobul de năut! Şi, ce era şi mai 
nostim, n-avea de gând să crească mai 
mare nici cu vremea. Ăsta era soiul lui şi 
pace bună! 

Tatăl copilului era plugar, de felul lui. 
De prin satul Caraghiole, care va să zică 
lacul negru, după un ghiol cu ape cam 
întunecate de pe acolo. Asta e nu departe 
de râul Săiămbria, care curge către 
Egeea. 

Aflându-se la câmp într-un rând tatăl 
lui Bob-Năut, cineva trebuia să-i ducă 
demâncare. Dar cine? Tare necăjită era 
mama băiatului din cauza asta! Prin cine 
să-i trimită ea prânzul acolo?... 

Bob-Năut băgă de seamă 
frământarea mamei sale şi o întrebă, să 
ştie ce e cu ea. lar când află pricina 
mâhnirii sale, zise umflându-se în pene, 
grozăvindu-se deci: 

- Păi pentru atât te necăjeşti matale, 
mamă? Las' că-i duc eu de mâncare tatei 
la tarla! 

- Vai de mine şi de mine, sufleţelule! 
Dar cum să-i duci tu, că eşti micuţei şi n- 
ai să poţi, dragul mamei drag! 

- Şi ce dacă-s mic? Nu-s eu în stare 
să-i duc tatei un prânz până la câmp? Ha- 
ha-ha!... Pune, te rog, ce ai de pus pe 
catâr, că plec numaidecât! 

Aşa se umbla prin părţile astea ale 
Tesaliei, călare pe catâr, că-s cam 
priporoase locurile pe acolo. Plugărie se 
face puţină în aceste părţi, mai mult prin 
văile dintre coline, la poalele lor... 

Aceste vorbe s-au urmat între mamă 
şi fiu, cu grijă şi dragoste mare din 
partea femeii, cu semeţie şi multă 
încredere în sine din partea băiatului cel 
mititel la stat, dar atât de inimos! Şi era 
pus pe fapte deloc la îndemâna tuturor, 
cum se va vedea mai încolo! 

- Bine, zise femeia, până la urmă. 
Du-te, 
dacă-i putea... Dar fii cu grijă, să nu 
pierzi ceva 
pe drum şi mai cu seamă să nu ţi se-ntâmple 
ceva! 

Bob-Năut, călare pe catâr, era când 
pe-o ureche a ăstuia, când pe cealaltă şi îşi 
făcea curaj, răcnind din vreme în vreme 
la animal: „Diii! PââârL. Hâââr-catâr!" Şi 
jap! cu băţul pe spinarea lui, de nici n-a 
ştiut când a ajuns de repede la câmp! 

Tatăl său, când îl văzu apărând 
acolo, nu mai putea de bucurie! îşi 
îmbrăţişa feciorul şi-i zise, cu lacrimi în 
ochi: 

- Bine-ai venit, dragul tatei! Şi cerul 
să te blagoslovească, odorul meu! Că 
uite, te-ai făcut şi tu, măi fărâmiţă, să 
luminezi viaţa părinţilor tăi, fiindu-le de 
folos, ajutându-i în treburile lor! Am 
ajuns să apuc şi ceasul ăsta!... 

Au prânzit ei frumuşel-frumuşel, tatăl 
şi fiul, după ce-au dejugat boii, să pască 
şi vitele pe-acolo, să prindă puteri. Chiar 
s-au întins olecuţă la umbra unui măslin 
după ce-au mâncat, să tragă un somnişor, 
până se mai ogoaie zăduful acela de 
cuptor, că era prin luna lui Cuptor. 

Pe la chindie, mai răcorindu-se niţel, 
s-au luat iar de arat. Bob-Năut nici una, 
nici două: că să are şi el! „Nu, puişor! că 
eşti mic!" îi zice tată-său, dar el: „Ba da! 
vreau să ar şi eu!" 

Ce să facă bătrânul? îl lasă să are. 

Ager cum era, ţopăind când pe spinarea 
unui bou, când pe-a celuilalt, îi mergea 
aratul strună! 

Şi iată că trece pe-acolo, în timpul 
ăsta, o caravană. Venea din Larisa şi se 
îndrepta, pe drumul ştiut, spre Caterina, 
pe la poalele Olimpului. 

Chervangiii văd ei boii, văd că se ară 
aici, dar-nu-l zăresc deloc pe plugar, pe 
rumânul care ara. „Măi, ce-o mai fi şi 
asta?!...' se miră ei, pe bună dreptate, 
pentru că Bob-Năut, fiind el mic de tot, 
nu se vedea... 

Chervangiii erau numai doi şi 
conduceau, unul în cap şi celălalt în 
coadă, un şir lung de catâri încărcaţi cu 
mărfuri felurite. Le purtau în sus, să le 
vândă în satele româneşti de pe la Veria, şi 
mai departe, până la Grămăticova, 
Candrova şi Paticina, de sub 
Caimaccealan. Unul din ei, cel din faţă, 
zărindu-l pe tatăl lui Bob-Năut, grăi: 

- Da' ce se petrece aici, om bun? 

- Da' ce să se petreacă? se miră la 
rându-i de întrebare tatăl băiatului. 
Feciorul meu ară... 

- Care fecior, omule? Unde zici că e 
feciorul matale?... 

Bob-Năut, auzind vorbirea lor, strigă 
de unde se afla: 

- Cum, care fecior? Eu! Chiar nu mă 
vedeţi, 
măi rumânilor?! 

Chervangiii auzeau vocea, dar pe 
băiat nu-l vedeau. Se uită ei mai bine şi 
poftim! că-l zăresc: un omuleţ, cât un bob 
de năut, călare pe vârful urechii unuia 
dintre boij îl legăna urechea, când în jos, 
când în sus, după cum şi-o mişca vita! Să 
se strice de râs oamenii ăştia şi alta nu! Se 
ţineau cu mâinile de burţi, să nu le 
plesnească! Dar ce! n-aveau de ce râde? 
Mai ales că prichindelul ăla de Bob-Năut 
se ţinea şi de pozne, nu sta locului un pic, 
era ba ici, ba dincolo, umbla pe spinările 
boilor ca pe şosea... 

Chervangiul cel care tăcuse tot 


timpul, că 
ăsta părea să fie felul lui, să ia seama la 
lume, la 
Jucruri, şi nu să se bage în vorbă, îl 
îndrăgi pe 
prichindel, pentru  voioşia, pentru 
sprinteneala luj 
şi-a vrut să-l ia cu sine: 
$ 


- Ce-ar fi să mi-l dai mie pe piciul 
ăsta, îi zice el tatălui lui Bob-Năut. L-aş 
pune să-mi mâie catârii, la drum lung, 
pişcându-i pe fiecare la rând... îţi dau 
parale bune pe el, măi unchieş! Ce zici, 
facem târgul? 

- Să-ţi dau eu acest suflet al meu, 
lumina ochilor mei? Doamne-fereşte! se 
miră omul. Nici vorbă nu poate fi de aşa 
ceva! Câte n-am pătimit eu să-l cresc, să-l 
feresc de boli, că era firav, cum 

se şi vede, şi acum să-l las altora? Ce 
glumă! Mult te-ai gândit dumneata 
chervangiule, să vrei să-mi cumperi 
copilul? 

Bob-Năut, însă, înfipt în pâlnia urechii 
tatălui său, îi şopteşte acestuia: „la banii, 
tăicuţă, şi lasă-mă cu ei!" 

Bătrânul nici n-a vrut s-audă! Dar 
degeaba se împotrivea el. Când îi intra 
ceva în cap lui Bob-Năut... era vai şi amar! 
Nimic nu-l mai îndupleca să facă altfel. 
Aşa şi acum: „Plec! şi nu te necăji, 
taicuţule, nici cât îi negru sub unghie!..." 
îi trece apoi pe vârful nasului şi îi face 
semn, cu ochiul... că ştie el ce spune, că 
adică nu se duce de tot, că se-ntoarce. Şi, 
fiindcă bătrânul tot nu pricepea, i se 
înfipse iar în ureche şi-i zise, şoptit, dar 
limpede de tot, că vine înapoi, după ce-şi 
face slujba pentru banii primiţi... 

înțelegând acum bine planul lui Bob- 
Năut, bătrânul încheie târgul! Şi-au 
plecat chervangiii într-ale lor, luându-l şi 
pe băiat. 

Prichindelul nostru, într-adevăr, s-a 
dovedit tare de folos la drum. Era călare 
când pe şoldul unui catâr, când pe nările 
altuia, tot ţipând şi fluierând la ei, şi nu-i 
Jăsa un pic să se împrăştie, să se 
răzlăţească cumva de pâlc; spre bucuria 

chervangiilor, care nu mai aveau griji de- 
acuma, puteau să şi doarmă pe drum, 
dacă voiau! 

Ajunşi la un han, cam pe la Veria, cei 
doi chervangii se omeniră acolo bine, cu 
mâncare şi vin rubiniu, de Xirolivad, de la 
armâni, şi plecară apoi după muşterii 
pentru mărfurile lor. Cu catării încărcaţi a 
rămas, de pază, doar Bob-Năut. 

Bob-Năut a socotit, însă, că s-a plătit 
de simbria primită de tatăl său, până aici, 
la Veria. Nu mai avea, deci, nevoie acum 
să meargă mai departe. Se putea 
întoarce acasă... Se putea întoarce, e 
drept, dar vorba e îl lăsau chervangiii să 
plece? Nu-l lăsau, ştia el! 

Ca să nu aibă încurcături cu stăpânii 
lui, ce face băiatul? Mic, cum era, se vâri 
sub o lespede şi-a stat acolo, ascuns. 

lată vin şi chervangiii într-un timp. îl 
caută ei pe Bob-Năut, îl cheamă... 
Degeaba! De teama pândarului, fiindcă toţi 
catârii dăduseră iama într-o tarla vecină, 
nemaifiind  păziţi de nimeni,  bieţii 
chervangii n-au mai stat să umble după... 
boabe de năut, sau de alt soi, ci au spălat 
putina cât au putut de repede! Sigur, l-au 
înjurat ei destul pe prichindel pentru 
festa lui, de i-au ţiuit ăluia urechiuşile să i 
se spargă nu alta! Dar atâta doar, mai 
mult n-aveau ce-i face... 

Buuun! Nici nu trec chervangiii dealul 
şi, cum uşor vă închipuiţi, Bob-Năut îşi şi 
părăseşte ascunzătoarea de sub lespede 
şi-o porneşte întins spre casă, la ai săi, la 
părinţi. Ştia el că părinţii trebuie să-l 
aştepte tare îngrijoraţi! 

Haida-hai, haida-haida-hai! ajunge el 
la un copac, undeva. Aci, la umbra unui 
pin falnic, înspre Vlaholivad, se odihnea 
un popă gras, chiar burdihănos, cu 
măgarul său alături, încărcat eu prescuri. 
Popa dormea. Venea, se pare, de pe la un 
schit din apropiere, unde ades se duceau 
credincioşii cu pomeni, sâmbăta. Şi asta 
era într-o sâmbătă. Acum era în drum 
spre casă, dar obosind, se vede, şi-a zis 
sfinţia-sa să se odihnească un pic... 

Prichindelul pe credeţi că-mi face? 
Se vâră uşurel în urechea popii, şi de 
acolo urlă odată, din rărunchi: 

- Prindeţi-l pe popă, să-l jupuim de 

viu! 

Mare pişicher Bob-Năut ăsta! 

Popa a ţâşnit în picioare speriat. 
Buimăcit de somn, nu înţelege ce-a fost, 
crede c-a visat urât şi se întinde iară, să 
mai doarmă ceva... N-apucă să-nchidă 
ochii însă, că iar sare ca ars, la aceleaşi 
vorbe, urlate drept în ureche. De astă 
dată se 

sperie rău, crede că e vorba de 
răufăcători, şi-o zbugheşte aşa, razna, 
spre schit înapoi sau spre sat, nici el nu 
ştia încotro... Fugea popa de nu i se 
vedeau picioarele, aşa greu cum era el la 
trup, ca unul hrănit bine de tot. Cât 
despre prescuri şi despre măgar... ducă- 
se, numai la asta nu se gândea acum, 
când îşi dorea să scape cu viaţă şi atât! 

Nu trece mult şi iată că apare un fel 
de arnăut, cu o traistă cu galbeni în 
spinare. Şi cum sunt ăştia! Văzând el un 
măgar fără stăpân (că prichindelul, fiind 
mic de tot, nu se zărea uşor) hai să-şi dea 
dumnealui unul, armăuţesc! îi atârnă 
dobitocului traista cu galbeni de oblâncul 
şeii aşadar, ca şi când măgarul era al lui 
de-acum, şi se iungeşte apoi şi el, în iarba 
moale, să tragă un pui de somn, la umbra 
pinului. 

Adormind însă hoţul, Bob-Năut îi 
urlă şi ăstuia în ureche, ca şi popei de 
mai înainte, de i se zguduiră toate 
mădularele arnăutului!' Şi se făcu şi ăsta 
nevăzut de acolo, numai el ştie cum, de 
parcă nici nu dăduse vreodată pe-aici. 

încalecă acum pe măgar Neghiniţă al 
nostru, că şi aşa îi putem zice... şi jap-jap! 
cu o nuieluşă peste ceafa urecheatului, 
ajunge la tatăl-său, în sat, în satul lui, la 
Caraghiole. 

- Da' de unde ai, măi piciule, 
prescurile şi galbenii ăştia?! se miră 
bătrânul, după ce-şi îmbrăţişa fiul şi el, şi 
femeia sa, mama băiatului! De unde ai tu 
bunătăţile şi bogăţia asta”?! 

- Păi de unde pot să fie? zise Bob- 
Năut. Prescurile le am de la un popă cam 
zănatec, iar galbenii de un arnăuţel plin 
de el... 

La care bătrânul grăi ca un filozof: 

- De la un popă nu-i păcat să iei, 
fiule, că 
ăştia trăiesc fără sudoare, nu muncesc 
nimica, 
fără doar că zic în strană, cântă... Cântă şi 
(0) duc 
bine, cui nu i-arveni la socoteală aşa? Dar 
chiar 
şi arnăutul! Sigur lucru c-a furat galbenii, 


c-ajt fel 
nu i-au picat lui din cer. Mie de ce nu-mi 
pică, nu-i 
aşa? 


Şi uite asta a fost povestea! 

Şi fusei şi eu pe-acolo şi-mi deteră şi 
mie un gălbior, că oamenii săraci sunt 
darnici, şi v-am cumpărat cu galbenul 
meu numai lucruri frumoase... La 
întoarcere, însă, când tocmai treceam prin 
mahalaua „Ham-ham!" au sărit câinii la 
mine şi... praf mi le-au făcut, darurile toate, 
pe care vi le aduceam... Norocul vostru 
chior se vede! Asta-i... 


Povestită de Hristu Cândroveanu 

Morişca de piper 


A FOST ODATĂ ca niciodată! Că de 
n-ar fi fost, sigur lucru că nici nu s-ar 
povesti până azi încă! 

Au fost odată doi fraţi. Erau ei fraţi, 
dar mult se mai deosebeau între dânşii, 
de parcă nici pe departe nu ar fi fost 
înrudiţi. Unul, cel mare, era om cuprins, 
gospodarul gospodarilor, frunte în satul 
lor, care sat nu era acolo un cătun, ci 
aşezare mare, de te pierdeai într-însa! 
Avea ăsta şi bani. Atâta bănet avea el, că-l 
dădeau galbenii afară din casă. Şi se 
bucura şi de cinste printre săteni. De! ce 
nu face banul din om? Altfel, unii cam 
vorbeau cum că gospodarul ăsta ajunsese 
prea fără de inimă, tot cu gândul să 
strângă, să strângă de parcă ar fi urmat să 
se îngroape în aur! Locul inimii, de-acum, 
îl luaseră banii la el... 

Celălalt frate, mai tânăr ceva, era 
sărac, sărac lipit, bietul de el, că nu avea 
nici după ce bea apă... Şi mai avea şi o 
spuză de copii, în timp ce celălalt, uitai 
să vă spun, era sterp, nu avea urmaşi. 

Fratele-mai mic, trebuie să ştiţi, nu 
era deloc leneş de felul lui. Muncea omul 
din zori şi până-n noapte, fără contenire şi 
fără să se plângă! Numai că ce folos? Nu 
ştiu cum se făcea, că lui toate-i mergeau 
prost, cu toată hărnicia şi neodihna sa... 
Parcă era un făcut! El, când îl căutai, nu 
avea... Mânca pe sponci, cu ai lui, se 
îmbrăcau ca vai de dânşii... Ce mai: le 
plângeai de milă... în mâna acestui 
năpăstuit şi aurul, cât era de aur, s-ar fi 
preschimbat în piatră, ce naiba! 

Şi apoi în zilele de rând mai era cum 
era, dar când venea câte-o sărbătoare, 
numai în pielea rumânului ăsta să nu fi 
fost. în ziua aceea, care înjunghia câte un 
mieluţ, care îşi lua haine noi, ori altceva, 
numai el, sărăcuţul, sta de-o parte şi se 
tot uita, cu jind, la alţii... Nici nu-i venea 
să se întoarcă acasă, că ştia ce-l aşteaptă: 
îi săreau ai lui în cârcă şi-n braţe şi-l 
năuceau cerându-i fiecare: „Ce mi-ai 
luat, tăicutule?"; „Dar mie ce mi-ai 
adus?"; „Miel nu ne cumperi, tăticule?"... 
şi altele de felul ăsta! 

" A fost săracul ăsta şi păstor, şi nu i-a 
mers bine, şi chervangiu s-a tocmit, tot 
fără folos. O vreme a plugărit, iarăşi 
pentru alţii, şi iar cu sărăcia s-a ales... De 
câţiva ani se tocmise cărbunar, 

făcea cărbuni adică din lemne de pădure, 
cu simbrie, vai de simbria aia a lui! La 
sfârşit de săptămână se întorcea în sat 
negru ca diavolul, de i se vedeau numai 
dinţii albind, dar tot sărac rămânea. 
Sărac cum nu se mai poate! 

Cei doi fraţi erau de prin Breaza, ori 
din Băiasa, nu se ştie prea bine, oricum de 
pe valea râului Băiasa, şi îşi cam făceau 
veacul pe la poalele muntelui Oul. Unul la 
stânile lui, cel avut, -celălalt, săracul, cum 
spuneam, făcând cărbuni, în codru. 

Odată se înturna spre casă, în ajun de 
nu-ş' ce sărbătoare, fratele mai tânăr. Şi 
era amărât, că ştia că nu are nici de 
unele pentru sărbători! Măcar de-ar fi 
putut să cumpere şi el un miel, pentru 
ziua asta, cum e obiceiul la aromâni şi la 
toate neamurile de pe-aici, ştia el bine! 
Dar cu ce să-l plătească? Doarnu-ţi dă 
nimeni numai pe râs... 

„De astă dată, îşi zise omul, târându- 
şi paşii spre casă, mai fac o încercare la 
frate-miu... Nu m-o lăsa el, câtu-i de 
păgân, să n-am cu ce să mă înfrupt de 
ziua asta cu copiii!" Şi chiar acolo se opri: 

- Să-mi dai şi mie un miel, că 
altminteri nu mă mişc de-aici! aşa a ştiut 
să ceară amărâtul de 

frate din poveste, de parcă îi era dator- 
vândut celălalt... De-aia se şi spunea 
despre dânsul că ar fi cam lovit cu leuca... 
Nu ştiţi? Tot săracul e cu o mie de păcate! 

Ăla, bogat-bogat;cum vă spusei, dar 
zgârcit de-şi mânca de sub unghie! Aşa că 
nici n-a vrut să audă, la început... Dar, 
cum fratele cel sărac nu-l slăbea deloc, 
ţinând-o întruna: „îmi dai un miel, că 
altminteri nu mămişcde-aici!..."i se făcu 
lehamite şi, ca să nu-l mai vadă în faţă-i, 
se răsti, scârbit, la el, şi-i zise: 

- Na-ţi!  lipsitule! Că aşa te-am 
pomenit! la 
ţi un miel şi mai du-te la dracu pe pustiu 
cu el cu 
tot! Şi să nu te mai întorci pe-aici că-ţi rup 
picioa 
rele ori pun câinii pe tine! Haide!... 

Săracul, cam într-o ureche poate de 
atâtea nevoi ce-l apăsau necontenit, îşi 
azvârle mielul de-a spinarea şi drept la... 
dracu s-a pornit să meargă! 

Hai-hai, cum mergea e!, iacă îi iese 
în cale un drăcuşor, care îl întreabă: 

- încotro, prietene? 

- Păi, iaca la draci mă duc. Poate mi-i 
spune tu drumu-ntr-acolo... 


40 


- Bucuros! făcu celălalt. Că doară 
drac sunt şi eu, precum cei la care mergi. 
Sunt de-un neam cu ei... Dar cu ce treburi 
pe la noi? 
- D-apoi să v-aduc mieluţul ăsta ca 
dar, zise omul sărac. Aşa m-am gândit eu 
că-i bine! (Uitase  de-adevăratelea că 
minţea  niţeluş, fiindcă  frate-su îl 
„trimisese" la dracu, blestemându-l, iar el 
o luase de bună...) 

închipuiţi-vă acum bucuria 
împieliţatului la asemenea vorbe! 
- Prietene, îi zice ăla, ştii ceva? 
- Nu prea ştiu, făcu săracul, că nu 
mi-ai spus... 
- Stai să-ţi spun, dacă nu ştii... 
- Păi, spune-mi! 
- Uite, începu celălalt, tu eşti 
singurul om care te-ai gândit şi la noi la o 
zi ca asta, însemnată în lumea voastră! De- 
aia am să-ţi fac un bine, ca să te răsplătesc 
pentru inima ta de aur! Mă asculţi, 
omule?... 
- Te ascult, măi Scaraoţchi! Dar hai 
mai repede, că mi-i degrabă, nu pot zăbovi 
prea mult cu tine, mă aşteaptă copiii acasă 
şi trebuie să mă întorc... 

Văzându-se zorit aşa şi luat cam din 
scurt, drăcuşorul o mai scurtă: 

- Bine, bine! Dar ia seama la mine: 
acolo 
unde mergi tu, o să te-ntrebe Scaraoţchi, 
tartorul 
nostru, că ăla e Scaraoţchi, nu eu, cum îmi 


ziseşi 

tu adineaorea... O să te întrebe ce vrei să- 
ţi dea 
el, pentru darul pe care i-l duci. Să vezi că 
9) să te 
îmbie cu parale, vreau să spun cu 
galbeni, cu 
podoabe fel şi chip, cu diamante, dar tu 
să nu 


care cumva să primeşti de acestea! pentru 
nimic 
în lume să nu primeşti! 

La asemenea vorbe, omul cel sărac se 
uită cu coada ochiului la drăcuşor... Voia 
să-şi deie seamă dacă ăla îşi râdea de el, 
ori chiar era prost, prost fără seamăn! 
Neputându-se dumiri, zise încurcat: 

- Cum aşa, să nu primesc?! Ba să mă 
ierţi tu, măi sămânță din iadul cel negru 
ca smoala, dar eu încă nu m-am prostit de 
tot! Auzi dumneata, să nu primesc eu... 
Ehe-hei! Las' să-mi dea el Scaraoţchi ce 
spui şi să nu primesc eu! 

- Tu ascultă la ce-ţi spun! nu se lăsă 
mai pe jos dracuşorul: să nu primeşti 
decât morişca de piper de subt aşternutul 
lui Scaraoţchi! 

- Ei, uite c-am văzut şi un drac 
prost, se mai miră omul o dată! Păi cum? Să 
las eu paralele, galbenii, diamantele şi 
câte altele ce nici n-am 


42 


visat eu să am vreodată, pentru o 
amărâtă de morişcă de piper? Ha-ha! Ştii 
că ai haz? Ba n-ai deloc haz! 

- Vorbeşti prostii!  Vorbeşti mari 
prostii! făcu 
drăcuşorul, dârz, fiindcă nu ştii ce fel de 
morişcă 
e asta! E fermecată, măi creştin prost şi 
ne 
ajutorat, nu e ca toate celelalte! Ăsteia, 


orice i-ai 
cere îţi şi aduce pe loc, prostule! Acum ți- 
ai venit 
de-acasă?... 


' - Eheiii... se descreţi celălat, dacă-i 
aşa, se mai schimbă treaba! Păi de ce nu 
mi-ai spus asta de la-nceput? Nu mai 
pierdeam vremea... 

- Da' ce, făcu drăcuşorul, nemulţumit, 
parcă 
m-ai lăsat să-ţi spun?... 

Şi tot vorovind ei şi mai mergând, şi 
iar vorovind, haida-haida, s-au pomenit 
ajunşi în Valea Dracului, asta era un fel 
de ţara dracilor, unde se afla şi Talpa 
Iadului! Aci, omul cel sărac, însoţit de 
drăcuşor, îi dărui lui Scaraoţchi mielul 
primit de la fratele lui. După care îl întrebă 
Ucigă-l-toaca ce-ar vrea în schimb, 
pentru miel, ce i-ar dori lui inima, că-i dă 
orice îi cere! Voia să-şi arate şi el 
mărinimia pentru darul primit... Ce să-i 
treacă lui prin cap ce-avea să-i ceară 
omul!?... 

Săracul, aşa cum îl învățase 
drăcuşorul pe drum, zise: 

- O nimica-toată aş vrea să-mi dai 
mie, frăţioare!... Şi se smeri omul, cât 
putu el de mult. O nimica toată, fiindcă, 
vezi dumneata,-eu am drum lung înapoi 
şi mi-a fi greu... D-aia ţi-oi cere numai 
morişca ceea de piper, de sub aştemutu-ţi... 

Ahaaaa! prinsese omul nostru la 
glagorie între timp, şi ia te uită cum îl 
învăluia pe Scaraoţchi! 

La vorbele astea smerite, Scaraoţchi 
păli şi-i scăpărară ochii scântei, de ciudă! 
îi făgădui săracului fel de fel de alte 
lucruri, tot din cele scumpe foarte, îi 
făgădui galbeni cât de mulţi, numai să-i 
lase morişca; dar în van a fost! Nu fu chip 
să-l înduplece pe vicleanul lui de 
oaspete, care o ţinea ca gaia maţu: 
„Morişca şi numai morişca!" 

Ce mai putea face tartorul dracilor? 
Vorba e vorbă: se le.gase că-i dă orice-i va 
cere, trebuia să-şi ţină cuvântul dat! Luă 
aşadar morişca de sub aşternutu-i şi, de 
ciudă mare, i-o azvârli săracului drept în 
cap! „Să pleci din faţa mea, făţarnicule!" 
aşa a ţipat şi s-a stropşit Scaraoţchi la 
omul nostru din poveste. 

Bietul sărac atâta aştepta şi el! Nici nu 
s-a mai încurcat, după aceea, pe-acolo... 
înşfacă el morişca şi se şi topeşte dinspre 
partea locului! Abia departe, departe, se opri 
puţin să-şi mai tragă sufletul. Se gândea 
acum,  aşezându-se pe iarba verde, la 
suferinţele  drăcuşorului, cam care era 
pricina pagubei lui Scaraoţchi... vai de el, 
fundul iadului o să-l mănânce! Şi avea inimă 
bună, de parcă nu era drac... 

Flămând fiind, însă, omul nostru uită 
repede de drăcuşorşi de patimile acestuia şi, 
aşternându-se ca pentru masă, odată tună 
înfricoşat, zburlit, cu ochii daţi peste cap, de- 
ar fi băgat pe oricine în sperieţi: 

- Vreau mâncare şi udeală, nu 

trăncăneală! 

Şi unde nu se porniră să şi vină fel 
de fel de mâncăruri, care mai de care 
mai gustoase, să te minunezi de unde tot 
izvorau! Că nici sultanul, cât îi el de 
sultan, nu mai văzuse atâtea ne- 
maipomenite bunătăţi! 

Se satură omul cel sărac şi o luă iar din 
loc spre valea Băiasei lui, unde avea de gând 
să facă ce nu s-a mai văzut pe-acolo! Doar nu 
degeaba avea acum morişca lui fermecată... 
Ehe! aveţi puţinică răbdare... 

în drumul lui se întâlneşte cu 
cineva, unul care ţinea şi învârtea în 
mână o vergea. 
- Hai noroc! zise omul nostru... 
- Cu noroc să-ţi fie! răspunse 
celălalt... 
- încotro? întrebă cel dintâi. 
- Ce să-ți spun? zise cel cu 
vergeaua... Nici eu nu mai ştiu de unde 
vin şi unde mă duc!... Uite, umblu şi eu 
aşa, ca un câine de pripas, spre... unde 
m-o scoate drumul. Dar ştii ce? Ca s-o 
scurtez, te-aş întreba, că-pari om de 
treabă: nu ţi se-ntâmplă vreo bucăţică de 
pâine? fie şi o coajă uscată, acolo... Că-mi 
ghiorţăie maţele de nemâncat, n-am dus la 
gură nimic de vreo câteva zile, vai de 
păcatele mele! 
- Asta e o treabă uşoară de tot, se 
fuduli „morarul"! Că omul, de! avea o 
morişcă vrăjită acum, care-i aducea la 
picioare orice... Mâncare şi băutură, făcu 
el, îţi dau câtă îţi doreşte inimioara, măi 
prietene al meu! Doară, slavă Domnului, 
am de unde... 

Şi fâşt! răsuceşte el o dată morişca 
şi porunceşte: 

-Vreau mâncare şi udeală, nu 

trăncăneală! 

Iar mâncărurile năvăleau, cine ştie de 
unde, fel de fel! 

- Măi,  mânca-te-ar  lupchii să te 
mănânce! se ului străinul cel flămând, păi de 
unde le tot scoţi, fel de fel de bunătăţi ca 
astea? Că doar nu le-ai avut în buzunar! 

- Morişca, prietene, morişca asta, ea le 
meştereşte, ce ştiu eu cum! Că e vrâjită, 
înţelegi? îţi aduce tot ce-ţi pofteşte inima... 

- Păi cum vine asta? făcu ochii mari, 

străinul! 

Omul sărac îi înşiră toată tărăşenia, cu 

morişca lui, de parcă celălalt ar fi fost frate- 
său. Aşa era el, încrezător în toată lumea, îşi 
spunea şi sufletul... 
- Vai de mine şi de mine! se miră din 
nou, fără pic de prefăcătorie, străinul! lar eu 
ziceam că doar vergeaua mea e ce e... cu ea, 
dar văd că şi dumneatale, cu morişca, ehei!... 
- Cum adică?... întrebă curios omul 
nostru, nedumerit... Vrei să spui că şi 
vergeaua... Ce e cu ea? 

Celălalt se burzului: 

- Dar ce credeai, că doar morişca 
matale 
trebuie să fie cu moţp? la te uită, neică! Păi să 
vezi vergeaua mea de ce-i în stare! Eu, 
vericule, 
când vreau să trimit pe vreunul pe lumea 
cealaltă, 
înţelegi? jart! cu vergeaua o dată şi ăla şi dă 
ortul 

popii! Pe loc! Da' nici nu trebuie să mă 
trudesc să lovesc eu... Doar îi spun vergelei 
şi... face ea totul, singură! 

- Ce tot spui? se încălzi omul cel 
sărac. Şi nu vrei să facem schimb, cumva? 
îl încercă el pe străin. Că tare i-ar fi plăcut 
o asemenea unealtă, cum era vergeaua 
ăluia! Mai ales dacă i-o putea lua, cumva, 
fără vreo pagubă pentru sine... Dar să 
vedeţi cum se petrec, ele, lucrurile, mai 
departe... 

- Dacă vreau să fac schimb? şovăi 
niţeluş străinul. Apoi, deodată, hotărât: 
Ba bine că nu! Chiar mă gândeam... de ce 
nu? 

Şi se face schimbul: îi dă săracul 
străinului morişca, şi îşi ia vergeaua de la 
ăla. Dar, hoţ ăsta, omul nostru din 
poveste, săracul! Numai ce se văzu el cu 
vergeaua în mână, că-i şi porunci: 

- la croieşte-mi-l pe dumnealui de te 
vându, 
vergeaua mea dragă, că eşti a mea 


acum! Şi- 
apoi eu pentru nimic în lume nu mi te-oi 
da din 
mână! 


Vergeaua n-a aşteptat să-i zică de 
două ori noul ei stăpân, că-l şi arse pe ăla, 
care doar atâta apucă a zice: gâh! şi gata, 
n-a mai fost viu. Ea avea de ce să fie 
supărată pe străin, care s-a 

folosit de ea o bună vreme şi, când credea 
că a dat de un mai bun chilipir, 
numaidecât... a şi măritat-o... Păi aşa 
ţinea el la lucrul lui vrăjit? De! 

în sfârşit, după alte zile de umblet, şi 
alte întâmplări, pe care nu le mai 
povestim ca să nu lungim prea mult 
basmul, omul nostru cel sărac ajunse 
acasă... Era, deci, din nou în satul lui! Mare 
bucurie pe sufletul său, să se vadă iar acolo 
unde-i era drag, unde îl aşteptau nevasta 
şi puzderia lui de copii! Ehei, acum au să 
aibă şi ei de toate!... 

Să-fi văzut acum fel de fel de lucruri 
în casa săracului, dar ce zic eu? a fostului 
sărac, fiindcă el numai sărac nu era, de 
când s-a întors din călătoria lui la draci! 
Să vezi şi să nu crezi! îmbrăcăminte, 
numai nouă şi din cea bună de tot, 
trainică şi curată, şi pentru sine, şi pentru 
cei mici ai lui, pentru nevastă-sa, care nu 
înţelegea cum de i-a putut găsi şi pe ei 
atâta fericire! Că până atunci nici nu 
ştiuse fericirea că mai sunt şi ei, amărâţii, 
pe pământ... Mă rog, nici împăratului nu-i 
dădea mâna să aibă ce-au ajuns a avea ei, 
de la o vreme... D-apoi mâncăruri, nici nu 
le poţi numi pe toate cu vorba! Mâncau şi 
ei acolo, ce nevoie era să ştie cum le 
zicea?... Ai fi zis că aci s-a născut vreun 
împărat, nu alta, aşa năvălise bunăstarea 
în casa săracului de odinioară! 

Lumea, însă, din sat, ştiindu-l pe om 
sărac lipit, a cam rămas cu gura căscată, 
văzându-l cu ai săi, cum trecea la horă 
numai în mătăsuri! Bunăoară, sătenii asta 
făceau: ieşeau să se uite cum trece fostul 
sărac cu nevasta şi copiii lui... 

„Măi! îşi ziceau aşadar păstorii de pe 
Valea Băiasei, aici nu-i lucru curat! De 
unde o fi având sărăntocul ăsta atâta 
bănet, să se răsfeţe în de toate? Că doar 
n-avea nici după ce bea apă! Asta trebuie 
să fi jefuit pe cineva, vreun bogătan... Dar 
unde s-o fi aflând un om atât de fără de 
măsură de avut, pe care să-l fi prădat 
săracul din satul lor?... Mare minune!..." 

Nedumeriri care rămâneau 
nedezlegate pentru săteni. 

Fratele fostului sărac, cel cu avere şi 
zgârcit de felul lui, rămăsese cam de 
căruţă... Pe lângă celălalt, el părea acum 
un soi de căţeluş jigărit şi fricos şi de 
umbra-i, aşa cum arată cei lipsiţi, cei ce 
se roagă de alţii, ca să trăiască şi ei te 
miri cum... Copiii ăstuia ai fi jurat că sunt 
niscai plozi de cerşetori, dacă-i priveai 
alături de ai săracului de altădată! 
Doamne, cum se schimbă lumea! Uite 
aşa dă norocul peste câte unii, de nu ştiu 
nici ei ce i-a găsit! 


50 


Până la urmă, nici nu se putea 
altminteri, povestea ajunse şi la urechile 
împăratului, care îşi avea pătaturile tot 
pe undeva pe acolo, pe frumoasa vale a 
Băiasei. Auzind el de săracul ce înoată de 
la o vreme în aur şi în mătăsuri, trimise 
să-l cheme la el, ca să-i spună de unde are 
atâta bogăţie, de la cine a furat-o... Chiar 
aşa o să-l întrebe: „Măi, sărăntocule, tu pe 
cine ai prădat?..." 

Ce vă închipuiţi, însă, că a răspuns 
omul nostru din poveste la porunca, e 
drept, niţel cam obraznică, a împăratului 
ţării? 

- Cine vrea să mă vadă, a răspuns 
el, să 
poftească la mine-acasă! 

Se ştia el tare de tot, că altfel... 

împăratului atâta i-a trebuit, să audă 
el asemenea vorbe semeţe din partea 
unui supus. Parcă luase foc, flăcări 
scotea pe nări, de furie. 

- Numaidecât să mi-l aduceţi la 
picioarele 
mele pe acest răzvrătit smintit! Viu sau 
mort! 
porunci el oştenilor. Am zis şi aşa să fie! 
încheie 
măria-sa. 

Ţi-ai găsit, însă, pe cine să aduci! Că 
pe omul nostru îl apăra vergeaua 
fermecată... Care cum se apropia de el, 
dintre oştenii împăratului, şi jap! cu 
vergeaua, de nu se mai vedea! Până la 
urmă culcă la pământ o oştire întreagă... 

Văzând împăratul că nu-i de glumit cu 
ăsta, măi frăţioare, şi că a cam rămas fără 
oaste... „Hai, zise, să-l iau cu binele pe 
nebun, că altfel n-o scot la capăt cu el!" 

Şi uite-aşa, de voie, de nevoie, se 
sculă şi se duse, ditamai capul încoronat 
al acelei ţări, la sărăntocul şi amărâtul de 
altădată; şi se făcu el mai mititel, îşi 
plecă fruntea încoronată şi se împăcară, 
ca să nu iasă altfel, Doamne-fereşte, şi 
mai rău pentru împăratul! Fiindcă, 
vedeţi domniile voastre, nu e numai cum 
vrea omul, ci şi cum mai hotărăşte 
soarta... 

Şi-i întoarse apoi şi fostul sărac vizita 
împăratului său şi al ţării, şi legară ei 
mare prieteşug, cum nu s-a mai pomenit 
şi care şi azi ar mai fi ţinut, dacă nu 
mureau toţi de pe atunci, că nimenea nu 
trăieşte aşa, mereu, fără nici o 
socoteală... 


Și mă dusei 

Si eu pe la ei 

Și-ncălecai pe un cal roşcat şi focos 
Și vă spusei, dragii mei, un basm 
mincinos!... 


Povestită de Hristu Cândroveanu 


Hoţii din pădure 


A FOST ODATĂ ce nu s-a mai văzut! 

Trăiau într-o vreme, spune povestea, 
nouă hoţi cunoscuţi în toate cele patru 
vânturi pentru nenorocirile aduse de ei, 
pentru casele multe pe care le călcau. 
Atâta îngroziră ei lumea din acel colţ de 
ţară, că nu mai îndrăznea nimeni să se 
arate pe afară încă de pe la chindie! Se 
încuiau oamenii prin case, şi n-ar fi 
deschis, după ce cădea  înserarea, 
nimănui, putea să fie chiar şi o voce 
cunoscută, din sat, fie şi rudă... Fiindcă 
ştiţi ce făceau uneori răii ăştia de tâlhari? 
Prindeau câte o limbă, cum ziceau ei, ca 
la război, şi se foloseau apoi de bietul om 
iată cum: îl luau cu ei, în miez de noapte, 
şi se duceau la cel mai avut om din sat. 
Acolo îl puneau pe prinsul lor să strige: 
„Măi nene, ori nea cutare, sunt ăsta, ia 
deschide, că uite aşa şi aşa..." Şi încropea 
o poveste de nu putea gospodarul să nu 
se înduplece şi să nu deschidă!- După 
care bănuiţi ce urma... 

Se închiseseră drumurile toate în 
vremea în care spun, că bântuiau aceşti 
hoţi nemiloşi! Şi era vai şi amar de cel ce 
nefericita lui soartă îl 

scotea din sat, mai cu seamă după ce 
apunea soarele, că n-apuca să facă doi 
paşi şi cădea numaidecât în laba 
blestemaţilor de tâlhari! 

Fură ăştia azi, fură mâine, pradă ei 
astăzi, pradă şi mâine, uite aşa au tot 
strâns, din atâtea prădăciuni, o grămadă 
de bani. Mai ales puneau ei preţ pe 
galbeni frumos sunători, pe salbe de lire 
turceşti, din vechime, de care poartă 
nevestele aromânilor din Pind, că, iată 
uitai să vă spun, întâmplările din povestea 
asta aci se petrec, prin Munţii Pindului, 
iar hoţii băteau ţinutul cam dintre Fraşari 
şi muntele Zmoleul.cel cu fruntea ninsă 
mereu. 

Tâlharii,  bătu-i-ar  nenorocul, îşi 
ascundeau aurul într-o căsoaie cu multe 
odăi, lucrată în fier, să ţină! lar căsoaia se 
înălța hăt, în inima pădurii, unde doar ei 
şi poate vreun voinic ar fi fost,în stare să 
răzbească; aşa hăţişuri îţi tăiau calea 
până acolo! 

Ei!... Şi ce Le-a venit tâlharilor într- 
un rând? S-au gândit să calce casa unui 
păstor din Furca, de la poalele muntelui 
Zmolcul. Păstorul ăsta nu era nici sărac, 
dar nici bogat nu se putea numi. Avea şi 
el o stână în munte, cu vreo trei sute de 
oi şi capre, care îi îndestulau casa, dar 
galbeni la 

el, credeţi-mă, nu se găseau atâţia cât să- 
l dea afară din ograda înconjurată cu 
ziduri înalte şi groase, din plăci de piatră. 
Avea, însă, gospodarul ăsta din Furca 
altceva: avea o fată, pe nume Stamula, 
care făcea mai mult decât tot aurul lumii! 
Pe fata asta voiau ei s-o răpească şi s-o 
ducă sus, în munte, la căsoaia aia de fier. 
Aşa le  poruncise lor mai marele 
tâlharilor, care le era stăpân, şi căruia îi 
venise acum să se însoare. Ori urât-foc 
cum era, el socotea, ca toţi urâţii 
pământului, că lui nu i se potriveşte decât 
o fată ca luna şi ca stelele de pe cer de 
frumoasă! 

După ce s-a lăsat întunericul, intră ei, 
hoţii, în sat, o dată cu ultimele vite 
întârziate prin codru mai mult decât 
trebuie, într-o vreme de urgie ca asta, 
înconjurară casa fetei şi, ascunşi bine pe 
după stejari, se puseră pe aşteptat... 
Aşteptau să iasă fata pe-afară, s-o prindă şi să 
plece cu dânsa! în casă, de-a dreptul, nu 
prea le dădea lor ghies inima să pătrundă, 
fiindcă se temeau de lancu, flăcăul fără de 
frică, fiul păstorului! Fiul păstorului şi 
fratele Stamulei, la care el ţinea ca la 
lumina . ochilor! Şi cum să nu fi ţinut, că 
doar o soră avea, şi ce soră, că şi zorile 
păleau în faţa frumuseţii ei neasemuite! 

Tatăl Stamulei şi câţiva ciobani de-ai 
lor se aflau sus, la stână, pe Zmolcul. Aici, 
acasă, toate treburile erau lăsate pe 
seama lancului, feciorul, a mamei şi a 
fetei. 

Au aşteptat tâlharii cât au aşteptat, 
un ceas, două, trei... Nimic. Fetei parcă 
nici nu-i trecea prin minte să mai iasă şi 
ea măcar în cerdac, necum mai jos, prin 
curte! Tocmai se pregăteau să plece hoţii, 
că îşi pierduseră şi ei răbdarea, dar se şi 
temeau că-i prinde ziua pe aici, că vara se 
luminează devreme, de pe la ceasurile 
patru, când aud deodată nişte zgomote 
în casa pe care o păzeau. Şi numaidecât 
s-arată şi fata, Stamula, care se îndrepta 
spre coteţele păsărilor, să le dea drumul; le 
ţineau închise, noaptea, fiindcă dădeau 
vulpile iama în ele, altfel. Tâlharii, cu ochii 
pe fată! Se apropie, tiptil, de dânsa, se 
năpustesc asupră-i, îi astupă gura cu 
palma, îi Jeagă mâinile la spate şi, cu ea la 
spinare, fuga în sus, sus la munte, cu 
povara lor scumpă! 

Era spre revărsat de zori. Cei din casă, 
adică mama şi feciorul, n-au simţit 
nimica, fiindcă dormeau duşi, să tai 
lemne pe ei! Ca oamenii de la munte! Doar 
mai târziu, ca la jumătate de ceas, se 
trezeşte mama, nefericita de ea, apoi şi 
lancu. 

Şi bagă ei de seamă că Stamula nu se 
grăbeşte să se scoale pentru gustarea de 
dimineaţă...  „Mânca-o-ar mama! zice 
femeia, e tare dulce, somnul de dimineaţă! 
Mezina mamii dragă!" Şi îşi zâmbeşte 
sieşi, că poate să aibă o fată ca Stamula 
a ei... 

Dar Stamula tot întârzia să se arate. 

O vreme n-au zis ei nimic, feciorul şi 
bătrâna. Mai trece, însă, ceva, se face ziuă 
bine şi... cam intră la păreri. Atunci, se 
duce mama să vadă ce-o fi cu somnul ăsta, 
nu i s-o fi îmbolnăvit, cumva, fata? Intră 
ea la Stamula în odaie, trage velinţa 
miţoasă de pe dânsa şi, ce să vezi? Era 
doar  aşternutul  gol-goluţ, iar fata 
nicăieri! „Au!" a tipat femeia şi a înţeles că 
pe Stamula i-au răpit-o hoţii! A alergat şi 
feciorul acolo, lancu şi, văzând ce-a văzut, 
a scrâşnit din dinţi de s-au zguduit pereţii 
casei. Ce era de făcut acum, unde s-o 
caute pe Stamula? De tâlhari, de nici un 
fel de tâlhari de drumul mare, nu se 
temea el, lancu, feciorul păstorului, dar 
încotro s-o apuce, habar n-avea! Că 
Pindul e lung şi larg, şi se întinde cât o 
împărăție, cine îi ştie toate miile şi miile 
lui de  ascunzători, văgăuni, poteci 
neumblate? 

Au tocmit oameni s-o caute, să-i dea 
de urmă, au făgăduit părinţii fetei 
întreaga lor turmă de oi şi capre celui 
care le-ar aduce-o sau le-ar da de ştire 
măcar unde poate fi găsită... 

Trecură aşa mai multe zile fără nici o 
ştire, nimic. Când, iată se iveşte un semn: 
când au răpit-o pe Stamula şi-au târât-o, 
s-o ducă sus, în munte, ea, se vede, s-a 
zbătut tot drumul şi, cine ştie cum, pe 
cărarea ce trece spre fântâna din vale, de 
la margine de sat, i s-a agăţat inelul de 
nişte mărăciniş, şi-a rămas acolo, prins 
de o crenguţă! între timp, mama fetei, 
ducându-se devale, cu rufele, să le spele, 
dă de inel, umblând prin mărăciniş după 
uscături pentru foc. Acasă îi arătă 
feciorului inelul, iar ăsta a priceput că 
hoţii trebuie să fi urcat, dacă au trecut 
pe-aici, spre Văgăuni. Afund depărtat şi 
primejdios loc era ăsta, tocmai în partea 
cealaltă a vârfului Zmolcul! 

Ce face lancu atunci, fratele 
Stamulei? Păi ce să facă? Nu stă deloc pe 
gânduri, ia inelul de la maică-sa, inelul 
fetei, îl înfăşoară într-o mânecă de cămaşă, 
îl leagă zdravăn şi zice: „N-am să desfac 
acest petic până n-oi vedea-o pe sora mea 
şi până ce şi ea n-o vedea vatra 
părintească; şi nici n-oi spăla această 
cămaşă până n-o veni chiar soru-mea să 
mi-o spele!" 

lar când feciorul ăsta zicea el ceva, 
se ştia că nu se lasă până ce nu 
împlineşte ce-a zis! Asta şi tâlharii din 
codru o ştiau, de aia au şi pregetat o 
vreme să se lege de el şi de ai lui. lată, 
acum, având el tin fir care să-l îndrume 
cât de cât undeva, îşi încinse sabia, îşi 
luă două pistoale la brâu şi o puşcă pe 
umăr, îşi chemă şi un prieten cu sine, tot 
până-n dinţi înarmat şi ăla, şi cu băiatul 
ăsta împreună, au încălecat ei doi cai 
înaripaţi, care înghiţeau norii în zbor, atât 
de repede alergau, şi se repeziră s-o 
găsească şi s-o smulgă pe frumoasa 
Stamula din mâinile hoţilor. 

Merseră ei, cei doi, ce merseră, au 
călcat păduri şi munţi, au străbătut 
trecători şi peşteri întunecate ca 
noaptea, dar de urma hoţilor nu dădeau. 

într-o seară, obosiţi-frânţi, prăpădiţi 
de-atâta umblat şi pe jos, şi călare, prin 
locuri priporoase, au ajuns într-un codru 
des, atât de des că se mirau şi ei cum îl vor 
cerceta! Ca să se odihnească un pic, să-şi 
mai recapete din puteri, şi-au priponit 
flăcăii caii de crengile joase ale unui fag 
uriaş, cât lumea de mare! Şi, au pătruns 
apoi în codrul .acela, că doar pe aici nu 
apucaseră să umble de când tot băteau 
coclaurii după Stamula. 

lancu, fratele fetei, şi cu tovarăşul 
său, intrară în pădurea aia, neagră ca 
smoala, să vadă ce e cu ea... Şi chiar că 
mare minune era cu ea! Fiindcă ce nu 
găseai aici? Mişunau fel de fel de 
vieţuitoare, sălbăticiuni, fiare de spaimă 
şi jivine mai mărunte, păsări de noapte, 
care ţipau ori cârâiau... de ziceai că aici 
e raiul lor! Fierbea codrul de atâtea voci, 
fel şi chip! Ce să spun, ţi se ridica părul 
măciucă, numai trăgând cu urechea la ce 
se auzea aci! 

După o vreme, şi-au luat ei şi caii, 
care abia se strecurau prin pădurea deasă 
ca peria, şi iată dau peste o casă veche 
tare, ceva ca o dărăpănătură. Caută 
băieţii, răscolesc prin cele odăi - şi nu 
erau puţine, odăile -, dar nimic nu găsesc, 
nu se afla nici ţipenie acolo. Casa fusese 
părăsită de mult, se vede, cine ştie când a 
fost şi ea locuită, vreodată! 

Cei doi au mai călcat ei pădurea asta 
în lung şi-l lat, de câteva ori, tot zadarnic, 
însă! Şi ce oboseală, ce chin, fiindcă era 
un codru nesfârşit, îţi trebuiau săptămâni 
întregi să-l treci dintr-un capăt la altul! 

Dar niciodată să nu zici: „Doamne! n- 
am mai văzut aşa ceva!" oricât de ciudat 
ar fi ce vezi, pentru că poţi da peste 
lucruri şi mai şi, nimic 

neavând margine pe lume. Aşa s-a 
întâmplat şi cu feciorii noştri, lancu şi 
tovarăşul său... 

într-adevăr, plecând ei de-aici, cine 
şi-ar fi putut închipui că aveau să dea peste 
un alt codru, la vreo câteva zile de mers, 
încă şi mai întins decât celălalt, mai 
întunecat şi mai fioros chiar, în care până 
şi ziua în amiaza mare tot beznă ca noaptea 
era! 

Aci se auzeau tot glasuri fel de fel, 
dar nu vedeai nici o fiinţă ceva, pentru că 
nu străbăteai cu privirea nici un pic 
întunericul! îţi băgai degetele în ochi, de 
beznă ce era şi umblai ca orbetele. 
Băieţii, ce să facă, încotro să o apuce? Au 
stat şi ei şi au ascultat un timp ce se- 
auzea... Urcară apoi într-un copac, unul 
înalt, înalt, să se uite, poate descoperă 
ceva, undeva. Au privit ei de-acolo, de 
sus, peste tot, înjur, şi âu ascultat... Se 
auzeau şi nişte voci acum, dar 

nu desluşeau de unde vin! 
„Măi, de unde să vină vocile 
astea?!" se mirau ei, parcă 
din pământ veneau! Când, ce 
credeţi că era?!" că până la 
urmă şi-au dat şi ei seama: 
nişte hoţi, negri ca tăciunii, 
ieşeau dintr-o văgăună-, cu 
nişte zade aprinse în mână, 
care-i luminau, şi dispăreau 
apoi, nu se ştie unde... Erau ca la vreo 
douăzeci! S-au dus, ca într-un fel de nor, 
învăluiţi ca în ceaţă, nu ştiu cum să 
spun... 61 


Feciorii n-au rămas nici ei pe loc. S- 
au luat după hoţi, pe aceeaşi cărăruie, pe 
care o simțeau mai mult cu piciorul, decât 
o zăreau în beznă. Şi, haida-haida, mai 
poticnindu-se ei, mai oprindu-se, când se 
apropiau prea mult de cei urmăriţi, să 
nu-şi dea ăia seama că sunt pe urmele 
lor, odată începe a li se desluşi dinainte o 
căsoaie mare, mare, peste închipuire de 
mare! 

- Măi, n-o fi asta cumva căsoaia de 
fier a 
„hoţilor, de care s-a tot auzit c-ar fi pe 
undeva, în 
munţi? zise lancu. 

- Oare? făcu, scurt, tovarăşul său, 
cam 
mutălău de fel. 

Şi ce ziceţi? chiar aşa şi era! Căsoaia 
peste care au dat era a celor nouă hoţi, 
care o răpiseră pe Stamula şi o ţineau aci, 
închisă! Ăştia erau tâlharii de-i văzuseră 
feciorii mai înainte şi care, din cauza 
întunericului şi-a fumului ce-l scoteau 
făcliile de zadă, purtate de ei, care îi 
învăluiau în rotocoale, li se păruseră a fi 
mult mai mulţi! Dar unde se duceau 
tâlharii ăştia? că nu s-au oprit decât o 
clipă în faţa căsoaiei de fier, ca şi când 
veniseră aici doar să tragă cu urechea şi 
atât!... Au tras niţel cu urechea ăştia şi s- 
au topit, mai departe, în întunecimea 
deasă a codrului. Ducă- 

se, că numai de ei n-aveau trebuinţă acum 
băieţii noştri! 

lancu pătrunse în  căsoaie, cu 
tovarăşul său după el, la doi paşi, 
amândoi cu urechile ciulite tare, să 
prindă cel mai uşor zgomot... Călcau, 
parcă pe ouă, băieţii, aşa mergeau! Dar 
ce era de glumit? Dacă mai erau tâlhari 
acolo? Aşa că paza bună trece primejdia 
rea... 
Şi răscolesc feciorii odăile, rând pe 
rând, una după alta adică, tot împreună! 
Şi nu erau puţine nici aici odăile! Şi iarăşi 
nimic, nimeni, nici o mişcare! Şi-au mai 
pornit odată, să caute... Când, deodată, 
aud ceva, ca un cântec de jale, zis ca o 
părere... Vocea venea dintr-o odaie 
alăturată. Băieţii se aruncă în uşa ei, cu 
umărul şi intră acolo vijelios! Şi ce credeţi 
că văd? O fată! Fata doinea şi-acum, parcă 
se prostise, şi îşi pieptăna părul, negru ca 
tăciunii şi lung, de-i ajungea la glezne, că 
era în picioare, lângă o fereastră, şi se 
uita în noapte, lancu numai ce o vede şi o 
şi cunoaşte că-i Stamula, soru-sa. O 
cunoscuse şi după glas, draga de ea! 
Soru-sa, pentru care nu avea el somn şi 
linişte de atâta vreme! Dintr-un salt e 
lângă dânsa, o îmbrăţişează, o sărută pe 
ochi şi pe obraji, plâng amândoi de 
bucurie, în hohote 

plângeau, de-ţi sfâşiau inima! De, mai- 
bine de trei ani trecuseră, de când nu s- 
au mai văzut, sărmanii! 

- Toate ca toate, frate-miu, zise 
Stamula, ca trezită din vis - dar ce facem, 
că acu vin câinii ăştia de hoţi şi te înghit 
de viu, cu tovarăşul tău cu tot, dacă te 
găsesc aici! 

- Nu mi-e frică surioară, o sută să 
fie! zise băiatul. 

Şi ce-mi fac feciorii? Ţin locurile pe 
unde urma să vină hoţii, le ţin cu 
pistoalele în mână! Fiecare la o intrare a 
casei, că două intrări avea. lar când 
tâlharii se-ntorc de pe unde erau duşi, 
„Bam-bum! bam-bum!" i-au prăvălit pe 
toţi la pământ, ca pe nişte berbeci... 

După ce-i pmorâră pe toţi tâlharii în 
cap cu mai-marele lor, care s-a dovedit şi 
cel mai viteaz, aşa slut cum era, încarcă 
feciorii tot avutul strâns de ăia, mai ales 
aur, în galbeni şi salbe, şi brățări şi câte 
altele, strânse de pe la gospodarii din toată 
partea aceea a împărăției în care vârâseră 
groaza hoţii, şi pleacă. Ajunşi la o 
trecătoare, în munţi, vad pentru multe 
sate şi târguri, către marea Egee, pun ei de 
înalţă aci un han mare şi îmbelşugat cu de 
toate, că bănet aveau acum cu nemiluita! 

de unde până acum locul ăsta era ocolit, 
că pândeau mereu bandiți prin preajmă, 
după aceea s-a făcut cel mai umblat, că 
toate caravanele poposeau aci, fără frică! 
Ajunse, repede de tot, hanul feciorilor un 
fel de caravanserai, unde cine poposea era 
ospătat fără plată şi putea apoi dormi 
liniştit, cât dorea să se odihnească, şi să 
plece a doua zi unde avea treburi! 

Feciorii, după ce-au întocmit bună 
rânduială la hanul ăsta, au lăsat acolo 
oameni de credinţă şi s-au întors în satul 
lor, cu bani buni, puşi de-o parte. 

Părinţii lor, văzându-i acasă din nou, 
au mai crescut de-o palmă de bucurie! 
După care, la câteva zile numai, s-au 
pornit acolo trei nunţi, ca-n basme, de 
parcă erau nunţi împărăteşti: a Stamulei, 
cu un fiu de împărat creştin, a lancului, cu 
o fiică tot de împărat, şi a tovarăşului lui, 
cu o fată de crai! Chipeşi erau acum toţi 
trei, nici nu e de mirare, fără să mai 
vorbim acum şi de averea pe care.au 
dobândit-o ei, prin vitejie! 

Şi-au horit, şi-au ţopăit armânii la 
nunțile astea fără seamăn, zile în şir! Şi- 
au bătucit ei pământul, cu fundurile, timp 
de-o săptămână până au obosit! Şi horii şi 
eu şi ţopăii la fel cât mă ţinură 

puterile, iar dacă am obosit, vrând- 
nevrând am contenit, şi iacată-mă, taman 
aici m-am pomenit la domniile voastre... 

Şi dacă am ştiut şi eu o poveste, uite că 
v-am spus-o cum este... N-a fost ea prea de 
soi, dar ce să fac? Mai rasei şi eu niţel de 
voi, feţelor prea luminate, de mă încărcai 
numai cu păcate! 


Povestită de Hristu Cândroveanu 


Roadele pomului blestemat 


POVESTEA CE urmează 
destăinuieşte întâmplările minunate 
petrecute departe, într-o ţară în care 
crescuse odată un măr ciudat, din ale 
cărui roade, multă vreme, nu se putuse 
nimeni înfrupta. 

Dar s-o iau de la început. 

De mult, trăia într-una din cetăţile 
acelei ţări un mare bogătaş. Avea moşii 
întinse şi roditoare, palate scumpe pe 
ţărmul mării sau ascunse în 

văgăuni de munţi; avea vite de tot soiul şi 
mii de robi care munceau din zori şi 
până-n noapte ca să-i sporească 
bogăţiile. Cu două fete de-o frumuseţe 
răpitoare, acest bogat ar fi putut fi cel 
mai mulţumit om de pe pământ, dacă n-ar 
fi avut un mare necaz. Dar un necaz aşa de 
mare, încât din pricina lui omul ajunsese să 
nu mai poată duce viaţă tihnită. Ceea ce 
înseamnă că nici cei mai bogaţi şi 
puternici oameni nu-s feriţi de ale lumii 
amărăciuni. 

în jurul palatului în care trăia, se 
întindea o grădină minunată, plină cu tot 
felul de pomi roditori. Găseai aci cele mai 
rare şi mai ciudate soiuri de pomi, 
încărcaţi cu cele mai gustoase şi aromate 
roade. Lângă palat, chiar sub fereastra 
odăii în care dormea omul cel bogat, 
crescuse un măr cu ramurile stufoase. 
Dar pe când din ceilalţi pomi, care rodeau 
din belşug, se culegeau saci întregi de 
roade, de pe mărul acesta nimeni nu 
culesese vreodată vreun măr. Şi nu doar 
că n-ar fi rodit. Dar se întâmpla cu el 
ceva cu totul ciudat. 

Primăvara, când toţi pomii 
înmugureau şi apoi se acopereau de flori, 
mărul cu pricina înflorea şi el de-ţi era mai 
mare dragul să-l priveşti; 

rodea asemeni celorlalţi pomi, 
atârnându-i pe ramuri nişte mere mari şi 
rumene de toată frumuseţea. După ce 
dădeau în pârg şi începeau să se facă 
aurii, că erau tocmai bune de cules, hop, 
într-o seară, toate merele piereau... Dar 
piereau fără urmă, că nu le "mai 
rămânea pe ramuri nici coada. Parcă 
cineva, un vrăjitor sau duh nevăzut, 
venea pe furiş şi le lua. 

Din pricina aceasta, bogătaşul să 
moară de părere de rău şi nu alta. Pândise 
ani de-a rândul, el şi slugile, să prindă ziua 
şi clipa potrivită în care să culeagă merele 
cele frumoase, dar parcă era un făcut: 
tocmai când se hotăra el să le culeagă, 
peste noapte, poamele cele minunate iar 
piereau. 

A doua zi, privea şi el prostit la 
ramurile goale. 

Şi ce nu făcuse ca să dea de urma 
hoţului -căci numai un hoţ dibaci îi fura, 
desigur, toate merele. 'Tocmise paznici 
isteţi, cumpărase câini mulţi şi răi, doar, 
doar va putea dibui şi prinde pe 
cutezătorul care-l jefuia de cele mai de 
preţ şi mai râvnite roade ale grădinii. Dar 
nu-i dădu de urmă. Pedepsi slugile, 
schimbă paznicii, dar nu fu chip să se 
poată înfrupta, măcar într-un singur an, 
din roadele mărului cu pricina. 

într-o zi, ce-i veni în cap bogătaşului? 
Vesti în tot ţinutul că va răsplăti 
împărăteşte pe acela care va putea păzi 
merele până vor fi culese. 

„Stăpânul nostru - spuneau crainicii 
- dă două băniţi pline ochi cu galbeni, o 
pungă cu nestemate, un cal arăbesc, un 
castel şi o moşie întinsă cât vezi cu ochii, 
înzestrată cu cinci sute de robi, aceluia 
care va păzi merele şi va prinde pe hoţ, 
ca să fie dus în faţa judecății." 

Bineînţeles, se iviră mulţi care, 
stăpâni pe puterile lor, încrezători în 
iscusinţa şi dibăcia lor, nădăjduiau să 
prindă pe făptaşi şi să scape astfel roadele 
de furt. Curtea se umplu de tot felul de 
oameni veniţi să-şi încerce norocul. Păziră 
cu toţii o noapte, două, trei. Dar în a 
patra, când merele toate erau bine 
coapte, toţi cei de faţă adormiră buştean, 
că puteai tăia lemne pe dânşii. 

Dimineaţa, când se deşteptară din 
somnul cel greu, priviră cu mirare la 
ramurile goale, pe care nu se mai zărea 
nici urmă de roadă. 

E uşor de înţeles cât de mare fu 
necazul bogătaşului, care nu apucase să 
guste măcar o dată din merele acestui 
pom. Ba, ceea ce-l amăra şi mai mult, fu 
un vis neaşteptat în care i se arătă o 
închipuire ciudată, un fel de pasăre cu 
grai omenesc, ce-i spuse: 

- Roadele mărului sunt vrăjite şi 
dătătoare 
de puteri minunate. Cine ajunge să 
mănânce unul 
din merele acestea, simte în toată fiinţa lui 
scântei 
de mare înţelepciune, îndemnuri la fapte 
vitejeşti 
şi o sănătate fără seamăn, ca şi când s-ar 
fi 
scăldat în apa vie care alungă duhurile 
morţii. 

în urma ăstui vis, omul cel bogat 
începu să râvnească şi mai mult a gusta 
din merele pomului minunat. începu să se 
gândească dacă n-ar fi bine să 
tăgăduiască celui care s-ar fi încumetat 
să descopere pe hoţ a-i da de soţie pe 
fiica sa cea mai mare, o fată de o 
frumuseţe răpitoare. Sta însă în 
cumpănă, deoarece s-ar fi putut ca 
tocmai cel care ar fi dus la bun sfârşit 
isprava să nu fie pe placul fetei. 

între acestea, sosi la curtea 
bogătaşului un bătrân cerşetor. Avea o 
barbă albă şi, deşi era adus din spate, de 
povara anilor numeroşi ce-l apăsau, în 
privirea-i fulgerătoare licărea parcă ceva 
vulturesc. 
- Şi eu vreau să încerc a prinde pe 
hoţul care îţi fură merele minunate, 
atotputernice stăpâne. 
- S-ar putea, oare, ca după ce-au 
încercat atâţia fii de împărat, atâţia tineri 
iscusiţi şi puternici 

sşinua 
putut nici unul să dea cel puţin de urma hoţului, tu, un 
biet bătrân încărcat de ani, să ai mai mulţi sorţi de 
izbândă? 
- Nu te uita la numărul anilor ce-i 
duc în spinare, stăpâne, că de-ar fi să te 
iei după asta, apoi cu atât mai vârtos ar 
trebui să ai încredere în mine, fiindcă şi 
înţelepciunea, şi priceperea vin tocmai la 
bătrâneţe. 
- Şi care-i preţul muncii tale, de vei 
izbuti a pune mâna pe hoţ? 
- înălţime, să nu-ţi fie cu supărare, 
dar eu unul, dacă voi prinde hoţul, numai 
cu mâna domniţei llinca, fiica ta cea 
mare, m-oi mulţumi... 

La acest răspuns neaşteptat, 
bogătaşul se încruntă foarte tare şi, 
lăsând capul în jos, nu spuse nimic. Se 
gândea cu groază la nepotriveala unei 
astfel de căsătorii. îi venea foarte greu să 
ia vreo hotărâre şi să dea pe loc răspuns 
unei astfel de cereri. 

Dar fiica sa llinca, aflată din 
întâmplare pe acolo şi care auzise spusele 
bătrânului, se înfăţişă în faţa lui taică-său 
şi-i spuse: 

- Tată şi stăpâne, dacă ţii atât de 
mult a 
pune mâna pe hoţul de mere, lasă-l pe 
acest 
bătrân să afle dezlegarea tainei chiar cu 
preţul 

al 
pe care-l cere, că eu nu m-oi sfii să merg 
în fața 
altarului, dacă bătrâneţea lui nu-i spune 
de nepotriveala dintre pletele-i albe şi 
cosițele mele bălaie. 

Dar bătrânul păru că nu ia în seamă 
aceste vorbe şi mai întrebă: 

- Ţine luminăţia ta vorba? Sau să 
plec în calea mea, să-mi caut de nevoi? 

- Ţin! răspunse bogătaşul. A ta să fie 
fata, dacă şi ea primeşte să-ţi fie tovarăşă 
de viaţă. Dar să ştii că, de nu vei izbuti, 
voi pune să ţi se taie capul. Auzitu-m-ai? 

-Auzit... Şi n-ar fi mare paguba! 
mormăi bătrânul. 

Şi după ce făcu legământul cu omul 
cel bogat, moşneagul începu să se 
pregătească. 

Omul se pregăti în felul lui. 
Cutreieră prin fundul grădinii şi adună o 
căciulă plină cu măceşe de trandafir 
sălbatic. Le dezghioca pe toate şi strânse 
aproape un pumn de praf gălbui cu care 
sunt înveliţi sâmburii de măceşe. Ştie 
oricine ce usturime şi mâncărime îţi 
pricinuieşte acest praf când îl pui pe 
piele. El îl strânse în colţul unei năframe 
şi s-apucă să adune ramuri de mărăcini, 
scaieţi şi ciulini. Până spre seară strânse 
două 

braţe bune de astfel de buruieni, cu care 
îşi dură, sus, între ramurile pomului cu 
pricina, un fel de patul, în care să se 
culce. 

în sfârşit, înainte de lăsarea nopţii, în 
loc să mănânce ceva şi să-şi îngreuieze 
stomacul, bătrânul strânse rădăcinile 
unor ierburi foarte ciudate, le fierse şi 
bău zeama cu mare poftă, deşi după 
strâmbăturile pe care le făcea trebuie să 
fi fost amarnic de rea şi de amară acea 
zeamă. 

Apoi se urcă în pom. Se cuibări el 
acolo, înconjurându-se cu toată 
încărcătura de scaieţi, mărăcini şi ţepi de 
ciulini, şi rămase aşa, fumându-şi pipa şi 
privind printre ramuri bolta înstelată a 
cerului. 

Când i se făcea somn, scotea năframa 
şi-şi presăra pe faţă, pe gât şi în sân 
praful  usturător de  măceşe. Atunci 
începea să se scarpine, se lovea de 
ghimpii dimprejurul său şi gonea somnul. 

Aşa trecu o noapte de veghe. 

La fel o petrecu şi pe a doua. 

Darîntr-a treia noapte, când trecuse 
cu mult de miezul nopţii şi întunericul se 
lăsase negru, de nepătruns, moşneagul 
auzi un fel de vuiet îndepărtat, un 
zgomot înăbuşit, ce se ridica din 
depărtări, trecea parcă peste ţări şi mări şi 
răzbea 

ca o ameninţare năpraznică până la el. în 
culcuşul său din mărul blestemat, simţi 
cum i se lăsă peste pleoape o greutate ca 
de moarte; îl cuprinse o toropeală căreia 
cu greu mai putea să-i ţină piept. Deznodă 
năframa, îşi aruncă în sân tot praful de 
măceşe şi se lovi peste faţă cu o 
rămurică de mărăcini. 

Toată grădina şi întregul palat erau 
cuprinse ca de-o vrajă; nu se mai mişca 
nimic - nici chiar vântul nu mai adia 
printre ramuri. Se auzea doar vâjâitul 
acela depărtat, ca un fel de fâlfâire. 

Ca să nu i se lipească pleoapele, 
bătrânul se izbea mereu cu ghimpii peste 
faţă. în timpul acesta zgomotul se apropia 
tot mai mult. Şi încet, încet, se putu lămuri 
ca un fâlfâit de aripi pe sus. 

în adevăr, o pasăre minunată, 
nemaivăzut de mare, se apropie în zbor de 
grădină şi începu să-i dea ocoluri. Atunci 
moşneagul îşi învinse somnul şi, repede, 
cât putu mai repede, culese toate merele 
din pom şi le ascunse în sân. 

Pasărea mai fâlfâi o dată din aripi şi 
se lăsă drept în mărul cu pricina, chip să 
fure roadele, ca în alte daţi. Dar 
moşneagul, care păzea cu ochii deschişi, 
se repezi o dată şi-i puse un laţ de picior. 

-Aha! Zi, tu mi-ai fost hoţul de mere! 
zise el râzând. 

Speriată, pasărea începu să-i 
vorbească în grai omenesc şi-i spuse aşa: 
- Omule năzdrăvan, căci tu numai un 
năzdrăvan poţi fi de vreme ce-ai fost în 
stare să învingi vraja somnului cel greu şi 
să mă prinzi, ce ai cu mine?... De ce mi-ai 
pus laţul de picior? Lasă-mă să-mi caut de 
drum, că şi aşa, când mă voi înfăţişa 
stăpânului meu fără mere, mă va pedepsi 
cu asprime. 

- Şi cine-i stăpânul tău? o întrebă 
nervos moşneagul. 

- Cine să fie altul decât căpcăunul de 
Zmeu, care mă trimite în fiecare an, pe 
vremea asta, să-i aduc toate merele rodite 
de acest pom. 

- De data asta o să te duci şi fără 
mere... dacă m-oi îndura eu să-ţi dau 
drumul... 

- Moşnege, voinicule, sau cine eşti, 
fie-ţi milă de mine şi lasă-mă să plec, căci 
fiecare clipă de întârziere înseamnă pentru 
viaţa mea un chin mai mult. Zmeul cel 
năpraznic este neîndurător şi mă va 
pedepsi crunt, dacă mă întorc după 
revărsarea zorilor... 

- Dacă spui că Zmeul, stăpânul tău, 
este aşa de rău, de ce ţii cu orice preţ să te 
mai întorci la el? 

- Of, of, of! se vaită pasărea. Dar dacă 


m-aş 
ascunde, ar fi vai şi amar de mine, că m-ar 
găsi 

oriunde aş fi pitită şi m-ar pedepsi. Este o 
fiinţă 

haină şi fără pic de inimă. Mai ales 
toamna, când 
nu mai are nici un măr să mănânce, se 
face şi 


mai arţăgos, căci numai cu puterea ăstor 
roade 
îşi ţine el înviorarea şi voia bună... 

-Asta aşa-i - răspunse moşneagul - 
merele astea fac adevărate minuni. 

Zicând acestea, scoase din sân un 
măr şi începu să muşte din el. Dar 
minune: după ce-l mancă tot, simţi că se 
schimbă la trup şi la chip. Se subţie, se 
lungi; părul şi barba stufoasă îi pieriră ca 
prin farmec; braţele şubrede i se întăriră; 
cu un cuvânt, se preschimbă într-un flăcău 
chipeş şi voinic. 
- lată taina acestor mere, după care 
umblu eu de atâta amar de vreme! spuse el 
păsării. Cred că ar fi foarte nimerit să 
mănânci şi tu unul din ele. 
- O, stăpâne - începu să plângă 
aceasta -poate m-aş schimba şi eu din 
nou în om!... 
- Desigur că te-ai schimba, dar 
deocamdată mai de folos îmi eşti ca 
pasăre. 

Şi spunând aceste vorbe, flăcăul îi 
sări în spate. 

- Să mă duci ca vântul chiar pân' la 
palatul 
Zmeului cel năpraznic!... îi porunci el mai 
apoi. 

Şi, deodată, pasărea se avântă încet 
în tăriile cerului şi începu să zboare 
printre nori, tocmai spre castelul 
Zmeului. Zbură întins, supusă, căci îşi 
dădea acum seama, pasărea, că acel pe 
care-l duce în spate e pui de om, nu glumă. 

Şi zbură... şi zbură... 

După un timp începu să se zărească 
sub ei ţinutul întins al Zmeului, iar în 
depărtare, abia simţit, castelul său 
blestemat. 

- O să-l pedepsesc eu pe stăpânul 
tău, pentru îndrăzneala de a te fi trimis ani 
de-a rândul să furi pentru el roadele astea 
minunate. Iar ţie am să-ţi dau putinţa să 
te faci din nou ceea ce erai înainte! spuse 
flăcăul. 

- Ah, voinice - răspunse pasărea - 
înainte eram şi eu un flăcău la fel ca şi 
tine, chipeş şi zdravăn, dar Zmeul m-a 
prins, m-a schimbat în făptură înaripată şi 
de atunci mă pune, după cum vezi, la tot 
felul de munci grele... 

- Până acum i-a fost procletului; îl 
voi 
pedepsi crunt: o să-i tai capul, ca să scape 
lumea 
de aşa blestemat... 

între acestea zise, se făcuse ziuă. 
Cuprins de nerăbdare, bogătaşul cel 
puternic sări din pat şi se repezi la 
fereastră, uitându-se în grădină; pomul 
sta cu ramurile goale; un măr de afurisenie 
nu se mai afla pe ele. 

- Să fie pedepsit moşneagul! strigă el 
furios 
către slugi. Auzi neruşinare, să mai 
îndrăznească 
să-mi ceară încă drept răsplată şi pe fiica 


mea de 
nevastă!... Numaidecât să i se taie capul, 
pentru 


ca pilda aceasta să folosească şi altor 
cutezători, 

care ar încerca vreodată să se ridice până 
la fata 
mea, llinca. 

Dar slugile curţii căutară în zadar, 
fără să poată da de urma moşneagului. 

- Nu-i, stăpâne! spuse mai-marele 
slugilor, 
după ce puse să răscolească prin toate 
ungherele 
curții şi ale grădinii. 

—Afugit, de bună seamă că a fugit, de 
teamă să nu fie pedepsit! mormăi în 
barbă bogătaşul. 

Şi plin de ciudă că a pierdut şi anul 
acesta merele, el se plimba de colo-colo 
prin sălile palatului şi prin grădină. 

Dar, spre seară, cu mirare, una din 
slugile curţii văzu apropiindu-se încet pe 
şosea două 

mogâldeţe. Se uitară toţi cu luare-aminte 
şi recunoscură că unul din cei doi străini, 
care se îndreptau bălăbănindu-se spre 
palat, nu era altul decât moşneagul care 
se prinsese că va pune mâna pe hoţul de 
mere. Cealaltă arătare era un alt 
moşneag pirpiriu şi prăpădit ca vai de el, 
care abia se mai ţinea pe picioare. 

îndată, mai mulţi slujitori se repeziră 
şi puseră mâna pe ei, măcar că aceştia 
nici nu încercau să fugă, ba, ceva mai 
mult, ei înşişi păreau că vor să dea ochii 
cu puternicul stăpân. 

Fură înfăţişaţi în faţa sa: erau slabi, 
osteniţi şi jigăriţi ca vai de ei, de îţi era şi 
milă să-i mai priveşti. 

- Unde-mi sunt merele? întrebă el 
furios pe moşneag. 

- Luminăţia ta - răspunse acesta - să 
vezi: acest golan - şi îl arătă pe celălalt 
moşneag - a venit după miezul nopţii pe 
când dormeam eu şi a furat toate merele, 
încercând după aceea să se facă nevăzut. 
Dar când să sară gardul, eu l-am simţit şi 
m-am luat după el. L-am alergat până-n 
zori peste ogoare, fir-ar afurisit, şi tot n- 
am putut pune mâna pe el, fiindcă are 
picioare zdravene şi fuge ca un iepure. 
Dar nici eu nu m-am lăsat, ci 

m-am ţinut ca umbra după el, până am 
căzut frânţi de oboseală şi el, şi eu. Era, 
hăt, departe de curtea înălţimii tale. Am 
pornit cu el încoace ca să ţi-l dau în 
mână aşa cum ne-a fost vorba... 
- Şi merele mele? întrebă bogătaşul. 
- Merele le aveam toate într-un sac, 
înălțate stăpâne, dar cum ni se făcuse 
foame pe drum, ne-am apucat şi, unul 
câte unul, rozându-le cu dinții noştri 
ştirbi, le-am mâncat pe toate!... 

Să-i vie alte alea bogătaşului auzind 
aşa nelegiuire. 


- Tâlharilor!... Hoţilor!... 
nelegiuiţilor, v-aţi vorbit amândoi ca să- 
mi furaţi merele!... Dar am să dau 


poruncă să vă taie capetele! 

- înălțate stăpâne!... îndură-te de noi 
şi nu ne pedepsi! se rugară moşnegii cu 
lacrimi în ochi. 

- Ba nu, hoţilor, o să vă pedepsesc fără 
milă şi încă chiar acum! Am să dau 
poruncă straşnică. 

- Milostive stăpâne, îndură-te cel 
puţin şi ne lasă în viaţă până la apusul 
soarelui, că ne-om ruga pentru sănătatea- 
ţi şi pe lumea cealaltă... 

- Bine - încuviință bogătaşul mişcat - 
pân' la apusul soarelui veți fi închişi într- 
un turn al palatului; iar după aceea s-a 
sfârşit cu voi. 

- Bodaproste! făcură moşnegii 
deodată. 

Slugile îi azvârliră iute într-o 
cămăruţă cu  fereştile zăbrelite şi-o 
încuiară cu un lacăt mare cât toate zilele. 

Dar chiar când se văzură înăuntru, 
amândoi moşnegii se puseră pe râs şi, 
scoțând din sân câte un măr, începură să 
mănânce cu lăcomie. Vezi, că ei minţiseră 
când spuseseră că au mâncat toate 
merele. Şi cum sfârşiră de mâncat, se 
prefăcură pe loc în doi voinici tineri şi 
frumoşi, îmbrăcaţi cu haine ostăşeşti, 
înarmaţi până-n dinţi. Ei luară merele 
rămase şi le ascunseră sub chivărele de 
oţel. 

Nu trecu mult şi soarele începu să 
coboare spre asfinţit. 

Afară, în faţa scării celei mari a 
palatului, se făceau pregătirile. Se 
aduseseră butucul şi securea cu care un 
slujitor urma să taie capul celor doi 
vinovaţi, chiar în faţa bogatului stăpânitor, 
care ţinea şi el să fie martor al crâncenei 
pedepse. 

Patru argaţi puternici urcară repede 
scările până în turn, descuiară lacătul cel 
mare şi deschiseră uşa, spunând: 

-  Pregătiţi-vă acum să muriti, 
tâlharilor!... V-a sunat ceasul cel de pe 
urmă!... 

Dar când văzură cine le iese înainte, 
buimăciţi peste fire, o rupseră la fugă, se 
înfăţişară stăpânului şi-i  povestiră 
înspăimântați că, din doi  moşnegi 
gârboviţi, hoţii se înfăţişau acum ca doi 
voinici chipeşi. 

Stăpânul, plin de uimire, 
neînţelegând nici el despre ce e vorba, le 
ieşi întru întâmpinare, însoţit de cele 
două fiice ale sale: domniţa llinca şi 
domniţa Maruca. 

- Cine sunteți voi, străinilor? Îi 
întrebă el cu glas schimbat. 

- Eu - spuse unul dintre ei, sunt 
bătrânul cel gârbovit, care m-am legat 
să-l prind şi să ţi-l aduc aici pe hoţul de 
mere... 

- Şi unde-i hoţul? întrebară toţi cei 
de faţă, deodată. 

- Hoţul este Zmeul cel ticălos, pe care 
l-am pedepsit azi-noapte, tăindu-i capul. 
Dar el nu fura singur, ci îşi trimitea o 
pasăre năzdrăvană care venea noaptea, 
pe furiş şi lua cu ea toate merele 
grădinii... 

- Şi unde-i acea pasăre? întrebă 
bogătaşul. 

- Pasărea aceea nu era altcineva 
decât un flăcău zdravăn şi frumos, pe 
care Zmeul îl ţinea în robie în chip de 
fiinţă înaripată, ca să poată fugi mai 
repede dintr-un loc într-altul al lumii... 

- Şi unde-i acel voinic? 
- E chiar aici în faţa luminăţiei tale, 
puternice stăpâne! 

Bogătaşul şi cele două fiice priveau 
acum cu uimire la cei doi flăcăi din faţa 
lor. 

- Şi merele? mai întrebă acesta, pe 
când fetele, cu ochii mari, nu ştiau ce să 
mai creadă. 

- lată-le! răspunseră ei, întinzând 
bucuroşi amândouă chivărele de oţel pline 
cu mere aurii. 

- Stăpâne luminate - zise apoi unul 
din ei. Ai două fete frumoase, ca rupte din 
soare. Dorinţa noastră este să ni le dai de 
soţii, deoarece am dovedit că suntem 
vrednici de ele, învingând Zmeul cel 
puternic, care te jefuia de atâta vreme. 
Aducându-ţi roadele mărului tău, noi 
suntem încredinţaţi că-ţi facem un dar de 
preţ. Aceste roade, alături de vrednicia şi 
credinţa noastră, ne dau dreptul să 
nădăjduim că-ţi vom fi gineri. Să ştii că, 
fără ele, noi nu ne-am fi putut redobândi 
înfăţişarea noastră de acum. Dacă n-am fi 
mâncat câte un măr, rămâneam tot nişte 
bieţi moşnegi hodorogiţi, aşa cum ne-ai 
văzut la întoarcerea noastră... Merele au 
darul să  întinerească orice ființă 
omenească şi să-i dea putere de viață 
nouă... 

- Ştiam aceasta - răspunse bogătaşul 
- şi de aceea muream de ciudă că nu 
ajung să pun mâna măcar pe unul din ele, 
ca să-l pot mânca, atunci când voi fi 
bătrân şi slăbit. Acum că aţi omorât 
Zmeul, nu mai am de ce mă teme. Sunt 
mulţumit şi fericit că mi-am găsit doi 
gineri buni, pentru cele două fiice ale 
mele... Nu-i aşa, fetelor?... 

Dar cele două domniţe, ruşinate, 
lăsară capul în jos, fără să răspundă. 

Ce a urmat e uşor de înţeles. 

Ilinca şi Maruca se căsătoriră cu cei 
doi viteji. Şi-au făcut două nunţi ca-n 
poveşti, la care au fost poftiţi oaspeţi din 
toate colţurile lumii. Şi s-a petrecut, în 
cântece şi  chiuituri de veselie, o 
săptămână încheiată. Bag seamă, oaspeţii 
făceau cu rândul: pe când unii, ajunşi de 
oboseală, mai dormeau un pic, ceilalţi 
chefuiau; iar când se trezeau ceilalţi şi o 
luau de la început, aceştia se trânteau şi 
ei să mai fure un pic de odihnă. 

Tinerii şi tatăl lor, stăpânul cel 
puternic, trăiră în bună pace şi înţelegere 
multe sute de ani, tineri şi plini de 
sănătate, căci îndată ce simțeau că 
slăbesc şi îmbătrânesc, mâncau şi ei câte 
unul din merele fermecate şi 
reîntinereau. 

Până când - odată, într-un an 
friguros -mărul înflori, dar florile se 
scuturară toate şi el nu mai putu să dea 
rod. Toamna, frunzele se uscară înaintea 
celorlalţi pomi; iar primăvara următoare 
nici nu mai înverzi: vezi că se uscase din 
rădăcini. 

Atunci, familia  bogătaşului cel 
puternic începu şi ea să îmbătrânească. 
Rând pe rând se  gheboşara, se 
îmbolnăviră şi muriră unul după altul, cei 
mai bătrâni dintre cei mai bătrâni, căci 
altfel ar fi trăit până în zilele noastre, 
umplând pământul. 


Povestită de Marin lorda 


Drumurile vieţii 
sau Povestea lui Bălăior 
şi Ocheşel 


ÎNTR-O ŢARĂ, al cărei nume nu-l 
mai ţin minte, trăia odată un om sărac 
lipit pământului, care altă avere nu mai 
avea, decât un bordei 

dărăpănat la o margine a pădurii, pe malul 
înverzit al unei ape. Nevasta îi murise de 
mult, dar zilele îi erau înseninate de doi 
băieţi frumoşi, ca rupti din soare, care se 
jucau toată ziulica în preajma colibei, în 
timp ce tatăl lor, însoţit de un câine 
voinic, pleca din zori la vânătoare, 
întorcându-se spre prânz cu tolba plină 
de vânat. 

Băieţii lui, în vârstă de vreo zece 
ani, căci fuseseră născuţi gemeni, 
creşteau în deplină libertate, zglobii şi 
fără nici o grijă. Unul avea părul negru, 
creţ, pieliţa negricioasă şi ochii albaştri; 
şi de aceea tatăl îl numise Ocheşel; celălalt, 
cu părul bălan ca spicul grâului, cu faţa 
albă, zâmbitoare şi cu ochii verzi, se 
numea Bălăior. 

Omul nostru îşi iubea aşa de mult 
feciorii, încât nu-i lăsa să se ostenească 
muncind, îi obişnuise să trăiască numai 
în joacă şi lenevie. Singur deretica prin 
casă, aprindea focul, căra apă, gătea 
mâncare; singur cârpea hainele, fără să 
se lase ajutat de copii. 

De ce trăia el departe de lume, de ce 
ocolea oamenii şi se ferea de prietenia 
lor, nimeni nu ştia. Ducea o viaţă retrasă, 
luminată numai de jocurile şi zbenguiala 
celor doi băieţi, care toată ziua se căţărau 
prin copaci, alergau după fluturi, 

prindeau şopârle sau se avântau în apa 
răcoroasă a lacului din apropiere. 

într-o zi, omul nostru se sculă mai 
devreme ca de obicei, sărută copiii, care 
dormeau încă, îşi aruncă puşca pe umăr 
şi tolba la şold, chemă câinele şi porni, în 
pădure. 

Pasămite, el văzuse în ajun urmele 
unui porc mistreţ şi voia să-l împuşte. 
Aşa, se afundă în desişul codrului, luându- 
se după urme, până ajunse într-un luminiş. 
Acolo se puse la pândă, pregătin-du-şi 
puşca. Nu trecu mult şi se ivi un mistreţ 
mare cât o matahală. Vânătorul puse 
arma la ochi şi trase. Dar glontele, în loc 
să  nimerească fiara, o răni numai. 
Mistreţul se repezi furios şi, după ce-l lovi 
de moarte pe vânător, pieri printre 
copaci. 

După câteva ceasuri, câinele 
vânătorului sosi gâfâind acasă, unde 
începu să latre şi să chelălăie, ca să le 
dea de veste copiilor de nenorocirea 
întâmplată. 

Ocheşel şi Bălăior, cei doi băieţi, 
tocmai se jucau pe malul apei. Când 
văzură câinele, care se tot ducea şi se 
întorcea mereu spre pădure înţeleseră că 
se întâmplase ceva neobişnuit. 

Se luară după el, până ajunseră la locul 
unde, lângă un copac, sta lovit de moarte 
tatăl lor. 

Văzându-şi băieţii, i se aprinse în 
ochi cea din urmă pâlpâire de viaţă. Cu 
glas stins, îi chemă lângă el şi le spuse: 

- Dragii mei copii, ştiţi cât vă iubesc 
şi cât am fost de fericit să vă văd veseli şi 
mulţumiţi pe lângă mine. Cât am putut, am 
încercat să vă feresc de oameni şi de 
suferinţe, de aceea nu v-am lăsat până 
acum să munciti, şi toată grija casei am 
dus-o eu singur. Poate că am făcut rău, dar 
dragostea cea mare pe care v-o purtam 
m-a îndemnat să vă feresc de orice 
osteneală. Acum simt că mi se apropie 
sfârşitul. Să mă lăsaţi aici, în inima pădurii, 
iar voi să vă îndreptaţi spre soare-răsare, 
urmând drumul care iese din pădure şi 
duce până la o mare cetate... Acolo veţi 
găsi adăpost şi veţi putea să învăţaţi a 
înfrunta greutăţile vieţii, de care eu v-am 
ferit până acum. Să luaţi aminte că, pe la 
jumătate, calea aceasta se desface în 
două drumuri: unul e neted, uşor, luminat 
şi plin de flori, iar altul greu, spinos şi 
întunecat. Amândouă duc spre cetate, dar 
voi să apucaţi pe cel... dar bietul vânător 
nu-şi putu sfârşi vorba şi-şi dete sufletul în 
braţele celor doi copii. 

Ocheşel şi Bălăior, ascultând sfatul 
tatălui lor, care le spusese hotărât să-l lase 
acolo, porniră 

plângând pe drumul arătat de el. Le venea 
foarte greu să se despartă de trupul 
părintelui lor, dar nu puteau face altfel. 

Câinele, însă, rămase credincios 
locului urlând de durere. După câtăva 
vreme, sapă cu labele o groapă destul de 
lungă şi de adâncă, prinse cu dinţii trupul 
înţepenit al nenorocitului său stăpân, îl 
târi în groapă şi trase tot pământul 
deasupra. Apoi se afundă şi el în codru. 

Cei doi băieţi găsiră drumul de care 
le vorbise tatăl lor şi zoreau acum pe el, ca 
să ajungă cât mai repede în cetate, 
jinduind după adăpost, hrană şi îngrijire. 
Dar drumul era foarte lung şi uneori li se 
părea că nu se mai sfârşeşte. Ocheşel şi 
Bălăior mergeau ziua întreagă, iar seara 
cădeau istoviţi de oboseală şi dormeau 
până în zori, când se trezeau să pornească 
mai departe. 

Merseră astfel trei zile încheiate. 
Merindele ce le aveau cu ei începură să 
se  împuţineze şi copiii se  văzură 
ameninţaţi să rabde şi de foame. Când, 
deodată, ajunseră la locul în care drumul 
se despărţea în două, ca două ramuri, unul 
o lua la dreapta, altul spre stânga. Cel 
dintâi era un drum neted, luminos, 
străjuit de o parte şi de alta cu pomi 
roditori, tufe şi flori mirositoare. Sute de 

păsărele ciripeau vesele pe crenguţele 
bătute de soare, iar fluturi de toate 
culorile săltau din floare în floare. 
Celălalt drum mergea în urcuş, era 
presărat cu fel de fel de bolovani printre 
care creşteau numai ierburi aspre şi 
buruieni, iar nişte nori negri şi grei îl 
întunecau pe toată lungimea. 

- Pe care din ele o luăm? întrebă 
Bălăior. 

- Greu de ales! răspunse Ocheşel 
încruntat. 

- Ba nu e greu deloc, sări cu gura 
frate-său. Eu cred că va trebui să apucăm 
pe drumul cel luminos, neted, străjuit de 
copaci roditori; şi ar fi o mare nerozie să ne 
gândim măcar să pornim pe celălalt, care e 
plin de bolovani şi pe care n-ai putea să 
mergi decât în urcuş. 

- Cred, Bălăior, că e bine să nu ne 
grăbim. Să chibzuim mai mult la ce ne-a 
spus tata. 

- Cu toate acestea, frate Ochegşel, 
bietul tata nu ne-a putut spune pe care din 
cele două drumuri trebuie să pornim. Eu 
numai pe cel neted şi frumos voi merge. 
Nu ştiu ce vei face tu, dar te sfătuiesc să 
nu te duci pe calea cea anevoioasă; vei 
avea mult de suferit; şi apoi şi merindele 
ne sunt pe sfârşite, aşa că, mergând pe 
drumul ales de mine, am putea să ne 
hrănim cu roadele, pomilor de pe 
marginea lui, pe câtă vreme altminteri 
am răbda de foame. 

- Nu, nu, Bălăior, nu te pot lăsa să 
pleci pe 
acolo, mi-i teamă. Aşteaptă mai bine să 
mai 
chibzuim, poate, cine ştie, ne vine vreun 


gând 
luminos sau ne ajunge din urmă cineva 
care ar 


putea să ne dea un sfat bun. 

Cei doi fraţi aşteptară o vreme, dar 
nici un gând bun şi nimeni nu venea să-i 
călăuzească. De necaz, începură să 
plângă amândoi. 

- Să aşteptăm până mâine, Bălăior! 
spuse 
Ocheşel fratelui său, când se lăsă 
noaptea. 

Şi se culcară chiar la marginea 
răspântiei. Se ghemuiră unul într-altul, în 
iarbă, şi curând adormiră istoviţi de griji 
şi de teamă. 

Ocheşel adormi cel dintâi. 

în somn avu un vis ciudat. I se păru 
că stă de vorbă cu tatăl lor, care le 
spunea: 

„Copiii mei, mi-am dat sfârşitul 
înainte de a vă putea lămuri pe care cale 
trebuie să apucaţi. Acum, că vă văd în 
mare încurcătură, mi-e tare milă de voi şi 
am venit să vă spun că frumuseţea 
drumului cel neted şi uşor nu e decât o 
amăgire!" 

Atâta zise şi pieri. 

Spre dimineaţă, Ocheşel se trezi şi 
vru să spună şi fratelui său visul. Dar, cu 
durere, văzu alături locul gol. Bălăior 
fugise peste noapte pe 

calea aleasă şi îi lăsase fratelui său 
traista cu merinde şi un cuţit. 

Trist, abătut, Ocheşel porni şi el să 
urce pe drumul cel anevoios. Mergea 
foarte greu; bolovani din ce în ce mai mari 
îl făceau să păşească rar, cu mare grijă, 
ca să nu se lovească la picioare. După o 
zi de mers, încălţămintea i se strică şi 
degetele îi ieşiră afară. Porni desculţ, dar 
mersul era şi mai anevoios. Seara, mânca 
ceva în fugă şi se culcă sub un bolovan 
mare de piatră. Se lăsă însă frig şi el 
abia putu să închidă ochii, pătruns până 
la os de răceala nopţii.” 

A doua zi de dimineaţă se sculă mai 
obosit de cum se culcase. Gândindu-se că 
şi noaptea următoare o să tremure de frig, 
Ocheşel se apucă să smulgă fire lungi de 
iarbă, pe care le puse la soare să se 
usuce. După aceea, începu să le 
împletească şi să ţeasă din ele un fel de 
rogojină mare. Când mai era puţin până 
să se însereze, lucrul fu gata.Puse 
rogojina în spate, luă traista şi porni la 
drum, încet, cu multă grijă ca să nu-şi 
zdrobească degetele picioarelor. Noaptea, 
dormi înfăşurat în rogojină şi nu mai 
tremură de frig. 

Când se sculă, dimineaţa, se apucă 
să-şi cârpească încălţămintea. De pe 
trunchiul unui 

copac crescut în marginea drumului, tăie 
cu cuțitul o bucată mare de scoarță. O lăsă 
să se usuce, în timp ce din nişte rugi de 
mure  împleti o sfoară subţire, dar 
trainică. Croi din scoarță tălpi, pe care le 
cusu la încălţăminte. Când munca fu gata, 
se încălţă şi porni mai vesel la drum. 

într-un timp începu să plouă, dar 
băiatul se adăposti imediat după o piatră, 
punând deasupra rogojina, care îl apără 
de picăturile reci şi dese de apă. Apoi, 
când ploaia încetă, el îşi urmă drumul. 

Merse aşa câteva zile încheiate. 
începuse să se obişnuiască acum cu 
greutăţile, nu mai suferea de frig şi nici 
nu-l mai dureau picioarele. Dar se 
pomeni că i s^au sfârşit merindele din 
traistă. Aceasta însă nu-l descurajă. 
Căută pe marginea drumului şi găsi nişte 
plante cu frunze mari, late. Rupse o 
frunză şi o mestecă în gură. Era amară şi 
teioasă. îi smulse rădăcina, care se 
asemăna cu un cartof. Muşcă din ea şi 
simţi că are gust dulce, ca al sfeclei. îşi 
umplu traista cu rădăcini din alea şi iar 
porni la drum. Acum avea ce să mănânce 
şi asta îi da puteri şi nădejdi noi ca să 
poată înfrunta greutăţile. 

Dar odată, pe înserat, văzu în 
depărtare umbra unui animal. „Trebuie 
neapărat să fie o fiară 

sălbatică, se gândi el. Ar fi bine să mă 
pregătesc de apărare. Mi-ar fi de folos o 
armă, ca să pot ţine piept jivinei." 

Cu cuțitul despică la cap băţul în 
care îşi purta traista şi înfipse acolo o 
bucată de piatră ascuţită, legând-o cu fire 
de iarbă uscată. Când fiara se apropie de 
el, vrând să-l sfâşie, băiatul o lovi drept în 
cap, omorând-o pe loc. îi luă pielea şi-şi 
făcu din ea o haină călduroasă. 

în acest timp, celălalt frate, Bălăior, 
mergea vesel şi fără nici o grijă pe drumul 
luminos şi neted, încântat de ciripitul 
păsărelelor şi de mirosul florilor, 
mulţumit că se poate hrăni cu poame 
gustoase şi că nu trebuie să mai ducă în 
spinare greaua desagă cu merinde. Mergea 
ca într-un vis, săltând când pe un picior, 
când pe altul, culegând flori, jucându-se 
cu păsările, ca şi când toată lumea a lui 
ar fi fost. Nu'muncea nimic, nu-şi bătea 
capul să se apere de vreo primejdie sau 
împotriva vreunei fiinţe rele. Nopțile erau 
călduroase, zilele însorite şi vesele. 

Şi-au mers ei cei doi fraţi, pe 
drumuri deosebite, unul luptând din greu 
cu nevoile şi cu piedicile, altul fără nici o 
grijă, zile şi zile întregi. Până când, 
Ocheşel ajunse trudit, dar oţelit în 

lupta cu viaţa, la poarta de miazănoapte a 
cetăţii. Tot atunci la poarta de miazăzi, se 
afla fratele său Bălăior, vesel că ajunsese 
la capătul drumului. 

Şi pe când unul bătea la o poartă, altul 
bătea la cealaltă. 

- Cine eşti tu? întrebă un paznic pe 
Ocheşel. 

- Sunt un biet călător trudit; caut 
hrană, adăpost şi îngrijire! răspunse 
băiatul. 

- Ce ştii să faci? 

- Ştiu să muncesc. Am braţe tari şi 
cunosc mai multe meşteşuguri. 

- De la cine le-ai învăţat? Cu ce 
meşteri ai lucrat? 

-Am lucrat singur şi le-am învăţat de 
la cel mai mare meşter al omenirii: 
NEVOIA. Ştiu să fac încălţăminte, haine, 
unelte de vânătoare; ştiu să caut plante 
folositoare pentru hrană şi pentru 
vindecarea bolilor; ştiu să durez 
adăposturi împotriva vântului, a ploii şi a 
viscolului; mai ştiu să mă cațăr pe stânci 
şi să prevăd vremea rea; ştiu să vânez şi 
să fac capcane de prins fiare sălbatice. 

- Intră, băiete, eşti tocmai bun 

pentru noi. 

Paznicul merse cu Ocheşel până la 

castelul 
în care locuia domnul acelei cetăţi şi îl 
înfăţişă vracilor şi învăţaţilor curţii. 

Tot atunci Bălăior era şi el cercetat 

de paznicul porţii dinspre miazăzi. 

- Cine eşti tu, străine? 

- Sunt Bălăior. 

- Şi ce doreşti? 

- Doresc să intru în cetatea voastră 
şi să primesc adăpost, hrană bună şi 
îngrijire. 

- Ce ştii să lucrezi? 

- Să lucrez?! se miră el. Eu n-am fost 
învăţat să lucrez. 

- Dar ce ştii să faci? 

- Ştiu să mă joc, să culeg flori, să 
mănânc poame, să cânt, să fac ca 
piţigoii... 

- Ca piţigoii?... Hai, intră, dar mare 
scofală nu cred să faci tu în cetatea 
noastră. 

Bălăior intră. Se plimbă o vreme pe 
străzile  întortocheate ale târgului, 
privind încolo şi încoace. Bătu la o uşă, 
bătu la alta, însă cum părea străin de loc, 
nu-l băgă nimeni în seamă. 

Spre seară, trudit de atâta 
alergătură, dădu peste o ceată de tineri 
gălăgioşi, care îl luară în mijlocul lor, la 
joacă şi petreceri, hoinărind, aşa fără 
rost, până când se iviră zorile. 

Trecură ani. Ocheşel, flăcău 
zdravăn, era acum unul dintre cei ce 
ajutau pe stăpânitor să 

conducă cetatea. Priceput, muncitor şi 
isteţ, el izbutise să câştige încrederea 
acestuia, să se facă folositor şi să 
înfăptuiască numeroase opere de mare 
însemnătate pentru  norod.  Ridicase 
ateliere de tot felul, spitale, şcoli, turnuri 
tari de apărare, învățase pe mulţi meserii 
noi, necunoscute până atunci. Ajunsese 
astfel să fie cinstit şi iubit de toţi. Stăpânul 
cetăţii, om bătrân, îl puse la loc de cinste, şi 
cum avea o fată foarte frumoasă, singurul 
său copif, i-o dădu de soţie. Ba, ca să 
scape de grijile puterii, îl lăsă pe Ocheşel 
chiar la cârma cetăţii, înconjurat de 
oameni cinstiţi şi înţelepţi. 

Şi iată cum, prin muncă temeinică, 
datorită învăţăturii deprinse pe 
anevoiosul drum pe care apucase, el 
ajunse să fie conducătorul unei'cetăţi 
mândre şi puternice, pe când fratele său 
Băiăior îşi pierduse timpul cu oameni de 
nimic, în petreceri şi desfătări trecătoare. 

După ani şi ani de domnie, într-o zi, 
când în palatul stăpânitorului cetăţii se 
împărțea, ca de obicei, dreptatea între 
supuşi, fu adus în faţa lui Ocheşel un 
necunoscut. Era învinovăţit că a intrat în 
casa unui negustor, în timpul nopţii, pe 
când acesta dormea, încercând să-l 
prade. Cum negustorul îl  simţise, 
necunoscutul înşfăcase la 

repezeală câteva pungi, şi se făcuse 
nevăzut, dar la strigătele celui jefuit, 
ieşiseră slujitorii, care, ajutaţi de paznicii 
cetăţii, îl prinseseră pe hoţ, aducându-l 
în faţa judecății. 

Necunoscutul, pus în lanţuri, sta cu 
capul plecat în faţa judecătorilor, 
aşteptându-şi osânda. Nici nu recunoscuse 
în cel care se afla în fruntea lor pe fratele 
său de altădată. 

Ocheşel, însă, înţelesese dintr-o 
ochire că învinuitul nu-i altul decât 
fratele său, Bălăior. Inima-i spunea că nu 
trebuie să-l judece, să-l osândească pe 
vinovat. Era la grea cumpănă şi nu putea 
lua singur o hotărâre aşa de grea. De 
aceea, spre mirarea tuturor, se sculă şi 
spuse cu glas tremurat: 

- Pe acest om, care a jefuit un semen 
al său, nu-l pot judeca eu; va trebui acum 
să-l judece întregul norod al cetăţii. E mai 
drept aşa. 

Şi dădu poruncă să se strângă în 
piaţa cea mare tot poporul. Nu lipseau 
nici copiii, pe care îi ţineau în braţe 
mamele lor. 

Ocheşel se ivi cu greu la locul de 
judecată, înconjurat de judecători şi de 
dstaşi. Fu adus şi vinovatul. 


98 


- Oameni buni! începu el. Omul care 


se află 
în faţa voastră, învinuitul acesta este 
fratele meu 
geamăn. 


Un murmur de mirare se ridică din 
mijlocul mulţimii. Bălăior îşi privi fratele 
cu uimire şi-l recunoscu. 

Ocheşel urmă: 

- Nu mi se cade mie să-l judec pe el, 
ci voi 
veţi hotări osânda. Se cuvine însă să ştiţi 
prin ce 
împrejurare eu am ajuns atât de sus, iar 
el a 
coborât treaptă după treaptă pe scara 
pierzării. 

Şi, cu glas înecat în lacrimi, povesti 
toată viaţa sa, toate întâmplările, arătând 
cum el urmase o cale, iar fratele său alta. 

- Dacă nenorocitul meu frate nu s-ar fi 
sculat 
ÎQ timpul nopţii să plede pe drumul cel 
înşelător, 
dacă ar fi rămas lângă mine, ar fi aflat pe 
ce cale 
trebuia să apuce şi ar fi venit pe unde am 
veniifşi 
eu, oţelindu-ne în lupta cu viaţa. Acum, 
oameni 
buni, hotărâți voi dacă trebuie osândit 
aşa cum 
cer legile cetăţii noastre, sau dacă poate fi 
iertat. 

Un strigăt prelung ieşi din toate 

piepturile: 

- Iertare! 

Şi astfel fu scăpat de osândă Bălăior, 
fratele lui Ocheşel. Cuprins însă de 
remuşcări pentru 

faptele sale, el îşi petrecu restul vieţii în 
căinţă, muncind din răsputeri. lar fratele 
său trăi ani mulţi, spre binele şi fericirea 
cetăţii. 


Povestită de Marin lorda 


Crăiasa Alexandra 


CRAIUL TELEOR rămăsese văduv, cu 
doi feciori pe braţe. Jeli el ce jeli o vreme şi 
apoi, când sufletul i se mai linişti, prinse a 
se duce iar pe la sărbători şi petreceri, 
spre a-şi afla altă domniţă pe plac. 

Şi aşa se făcu că, la sărbătorile de 
primăvară, când aprilie umpluse ramurile 
de flori, îi căzu dragă, nu o domniţă 
tinerică, ci mândra crăiasă Antonia, 
frumoasă la chip, dar aspră la suflet, 
care-şi părăsise primul soţ fără îndurare. 
Când trecea, înaltă şi semeaţă, cu părul 
negru strâns cunună pe cap tot cu şiruri 
de mărgăritare, bietul crai se topea de 
dragul ei, gândind că aşa o 

mândreţe e potrivită pentru a fi crăiasa 
norodului său. 

Cu mare codeală se învoi trufaşa 
Antonia a-i deveni soţie, spunându-i 
dintru început că ei nu-i plac copiii şi nu 
are nici un gând a se îngriji de feciorii 
craiului. Teleor o îmblânzi, liniştind-o că 
are destule dădace şi slugi pentru copii, 
aşa că, până-n cele din urmă, Antohia îl 
urmă ca soţie în palatele sale. 

O vreme, crăiasa fu voioasă, căci 
numai în petreceri şi dans o ţinea, ori în 
vesele vânători şi călătorii. Când, însă, 
simţi că va avea un prunc, o mare 
deznădejde o cuprinse. Gândurile că nu va 
mai putea purta diafanele-i rochii şi nici că 
va mai putea dansa ori călători o umplură 
de atâta necaz, încât prinse mare ură pe 
nevinovata fiinţă ce trebuia a se naşte. 

Când, la venirea pruncului pe lume, 
mai văzu că-i şi fată, amărăciunea ei nu 
mai avu margini. Nădăjduise, cel puţin, 
că va face un fecior, mai frumos ca cei doi 
ai craiului, care să rămână în urma lui la 
domnie, prin stăruinţele ei. Aşa, cu acea 
plăpândă copilă, îşi închisese viaţa de 
petreceri şi marile drepturi la care 
râvnea. 

Nici nu privi la mica făptură, 
lăsând-o în seama slugilor, iar ea pornea 
cât era ziua, călare, departe-hăt, sau 
toată noaptea pe la ospeţe. 

Craiul Teleor, dus adesea în bătălii ori 
prins cu treburile domneşti, nu prea 
băga de seamă pe micuța Alexandra, care 
creştea departe de grija şi iubirea 
părintească, de la o dădacă la alta. Nici 
cei de la curte nu se prea sinchiseau de 
ea, văzând nepăsarea părinţilor şi se 
îngrijeau doar de cei doi coconi, ce 
urmau a cârmui ţara. 

Dar nedorita copilă crescu, cu anii, 
mare şi frumoasă, cu cosiţele negre până 
la călcâie şi ochii ca două mure, în 
obrazul trandafiriu. Cum părinţii n-o prea 
scoteau la petreceri, spre a cunoaşte 
cuconi de seama ei, domniţa, cu timpul, 
prinse mare drag de unul Ştefănică, 
feciorul grămăticului domnesc. Era nespus 
de frumos, cu păru-i ca spicul şi ochii 
mari, visători, şi câte basme, snoave şi 
versuri minunate nu povestea el! Când îl 
vedea că vine, cu părul aurit de soare şi 
glasu-i de miere, inima i se zbătea în piept 
ca o pasăre, nedorindu-şi altul pe lume. 
Dar iată că, într-o zi, crăiasa o chemă la 
ea, o privi lung şi-i porunci a se găti cu 
singura-i rochie mai aleasă, 

căc'un acea noapte o va lua la petrecere, 
spre a fi logodită cu un crai bogat, văduv, 
spre bune legături de hotărnicie cu acest 
vecin. Când auzi ce-o aşteaptă, biata 
copilă vărsă amar de lacrimi pe pieptul 
dragului ei Ştefănică. 

- Nu te mai zbuciuma şi chinui aşa, 
(0) 
mângâie dânsul, că nu te las să suferi o 
asemenea soartă. lacă, la noapte, 
pregătesc doi 
cai, şi vom fugi în lumea largă, rămânând 
neştiuţi, 
alături, o viaţă. 

Şi aşa şi făcură! 

Mânios, craiul trimise pe urmele lor 
hăitaşi cu câini ageri, care multă vreme 
şi zadarnic îi căutară, căci tinerii 
fugiseră de-a lungul unui pârâu, prin care 
nu se mai cunoşteau nici urme, nici 
miros, pierzându-se în adâncul codrului. 
Acolo, într-o colibă, după o vreme, 
Alexandra aduse pe lume o dulce copilă. 

De necaz şi ură, crăiasa se jurui a-i 
pedepsi amarnic. Chemă degrabă pe cele 
cinci gogoriţe tainice pe care le avea ea în 
putere: Spaima, Singurătatea, Sărăcia, 
Sluţenia, Stârpirea şi le zise: 

- Una câte una, pe rând să vă duceti 


pe 
urmele lor, plutind peste văzduhuri, până 
ce-i veţi 


afla, chinuindu-le viaţa până la pieire. 

Prima porni Spaima, cu hâdu-i chip, 
care dând roată peste lume, îi zări în 
coliba de lemn, în inima codrului. Ca o 
nălucă se lăsă peste pădure, urlând cu 
vântul, izbind cu gheare de crengi uscate 
în fereastră, hohotind ca o cucuvea, 
azvârlind umbre fioroase prin unghere. 

Biata Alexandra îşi strângea prunca 
la sân, bântuită de pretutindeni de alaiul 
spăimoaselor năluciri. 

Ştefănică, văzând-o acum cum se 
chinuie, se căina amarnic de-a o fi luat de 
la palat ca să îndure acum frica 
nefirescului. 

Dar, numai când îl auzi pomenindu-i 
de palatul părintesc, Alexandra îşi aminti 
de toată amărăciunea şi singurătatea 
copilăriei sale, care-i lăsaseră rană fără 
leac în suflet, şi cu dulci cuvinte îl linişti 
spunându-i că nici o grozăvie din lume 
nu-i poate despărţi. 

Descumpănită, Spaima, văzând că nu 
mai este luată în seamă, se întoarse de-i 
povesti Antohiei despre  darzenia 
tinerilor şi neizbânda ei. 

- Las' că-i vin eu de hac acestei 
fugare! se  semeţi crăiasa, trimițând 
degrabă, la locul tăinuit, pe cea de-a doua 
gogoriţă, Singurătatea. 

Aceasta, căutându-i, colindă un timp 
prin lume şi, de cum îi găsi, seceră pe loc 
viaţa bietului Ştefănică, lăsând singură pe 
lume pe înlăcrimata Alexandra, cu o 
pruncă în leagăn şi alta, abia născută, la 
sân. Cumplită i-a fost singurătatea în 
tăcerea codrului, şi poate s-ar fi prăpădit 
de atât pustiu şi jale, dacă n-ar fi fost 
ciripitul Ruxandrei şi gunguritul 
Mixandrei, drăgălaşele-i copile. De cum 
se ridicară pe picioruşe, alergau strigând- 
o şi alintând-o, de ţi-era mai mare dragul şi 
bucuria. Casa ei se umpluse de veselie şi 
poveşti, iar Alexandra nu mai era singură 
şi tristă. 

Alungată, Singurătatea fugi înapoi la 
palat, povestindu-i craiesei despre cele 
două  copilite care-i umpleau viața 
Alexandrei. 

- Aşa? se încruntă Antohia cu necaz. 
Să plece de îndată cea de-a treia gogoriţă, 
Sărăcia, şi să le ia până şi cenuşa de pe 
vatră. 

într-adevăr, chiar în acea vară, fu o 
vreme secetoasă, care pârjoli pădurea de 
nu mai puteau strânge nici ciuperci, nici 
fragi, iar alune şi mure nici nu se făcură. 
Balta din poiană secă de pieriră toţi peştii, 
iar albinele şi păsările zburară prin alte 
locuri. Bietele copile şi mama lor se 
subţiaseră de foame, iar cămara pentru 
iarnă le era goală. 

Peste astă nenorocire se abătu o iarnă 
aspră, cu viforniţă şi ger, de până şi 
jivinele fugiră care încotro. 
înspăimântată, Alexandra îşi luă copilele şi 
cu mare greu răzbiră la marginea 
sătucului de lângă pădure. Alexandrei îi fu 
ruşine să pornească la cerşit, dar se făcu 
de mare folos, ba arătând sătencelor 
cusături noi, ba învățând pe copiii 
acestora a desluşi buchiile cărţilor, ba 
lecuind câte un bolnav. 

Muntenii erau acum tare bucuroşi 
auzindu-şi odraslele cum citeau şi 
socoteau, iar nevestele lor cântând în 
coruri la  şezători. Aşa că, drept 
mulţumire, unul trimise dăscăliţei o capră 
cu lapte, altul o purceluşă, alţii obiecte 
de lemn înflorat trebuitoare casei, ori 
făină, iar satencele îi aduseră care 


aşternuturi, care velinţe ori 
îmbrăcăminte, care ştergare ori 
broboade. 


încet-încet, prin truda mamei şi 
sârguinţa fetelor, casa se tot umplu, până 
ce Sărăcia nu mai avu loc unde să şadă. 
Oriunde se trăgea ea, fetele mai aşezau 
vreun burduf cu brânză, Vreo ulcică 
înflorată, vreo doniţă cu lapte, căci erau 
tare  harnice şi crescuseră coz de 
frumoase. Ruxandra semăna cu maică-sa, 
gingaşă, cu părul 

de mătase neagră şi ochişorii ca murele 
sclipind în obrăjorii trandafirii. Cu mare 
măiestrie picta, în vesele culori, marame, 
cojocele şi obiecte de lemn, cu minunate 
flori, păsări, ramuri, ba chiar chipuri de 
oameni ce semănau aidoma. 

Mixandra era înăltuţă şi bălaie, cu 
ochi visători ca ai lui taică-său. Şi tot ca 
el născocea atâtea poveşti şi snoave, 
atâtea fermecate închipuiri, încât toţi o 
ascultau vrăjiţi. 

Erau nespus de iubite şi toţi le 
mulţumeau cu daruri, aşa că, într-o zi, 
Sărăcia, înghesuită de nu mai avea nici 
unde să-şi tragă sufletul, fugi mohorâtă 
înapoi la palat. 

- Mi-au venit de hac Alexandra, 
Ruxandra 
şi Mixandra! Sunt atât de harnice şi 
voioase, atât 
de drăgălaşe şi de milostive la suflet, încât 
iubirea 
le înconjoară de pretutindeni. 

Arsă de ciudă, crăiasa chemă cea de-a 
patra gogoriţă, Sluţenia: 

- Du-te de urâţeşte chipul fiică-mii şi 
sufletele 
copilelor, şi piară orice bucurie şi iubire 
dintre ele! 

Nu trecu mult şi iată că Sluţenia 
începu a săpa brazde subţiri pe faţa 
Alexandrei, luându-i rumeneala obrajilor. 
Pletele ei bogate şi negre 

începură a cărunţi şi puterile îi slăbiră. 
Sărmana îşi ascunse părul sub basma, îşi 
rumeni faţa cu dresuri din culorile 
Ruxandrei şi lucra cu sârg, cât era ziua, 
biruindu-şi oboseala. 

Dar iubitoarele copile nu băgară 
nimic de seamă, până într-o bună 
dimineaţă când, venind de la pădure cu 
doniţele pline de zmeură, o  găsiră 
scăldându-se în râu, fără basma pe cap, 
fără rumenele pe obraji. 

- Phii, strigă uimită Ruxandra, ia te 
uită, surioară, la mama, ce minune! 

- Da, surioară, răspunse Mixandra, 
trebuie că râul e fermecat şi a prefăcut-o 
într-o zână. Priveşte, păru-i negru s-a 
prefăcut în argint curat, ochii îi ard ca 
două diamante negre, iar chipul îi e alb ca 
floarea de crin! 

e Şi o strângeau, şi o sărutau cu 
mândrie, găsind că nici un chip nu-i mai 
frumos pe lume, decât al mamei lor. 

Sluţenia nu putuse atinge cu veninul 
ei inimile copilelor, care rămăseseră la 
fel de voioase, iubitoare şi miloase. Toate 
jivinele pădurii se îmblânziseră, 
nemaitemându-se de ele şi veneau prin 
preajmă să fie lecuite sau mângâiate. 

Căprioarele îşi aduceau iezii şi se 
lăsau mulse, iepurii săltau şi ei sprinteni, 
aducând dulci 

rădăcini, veveriţele le aruncau alune, arici 
veneau cu ciuperci în ţepi, păsărelele le 
cântau până-n noapte. în fiece seară, se 
iveau în marginea poienii semeţul zimbru 
şi măritul urs, aşternând daruri la 
picioarele lor. Zimbrul lepăda de pe 
grumaz tot blănuri scumpe de la jivinele 
ce se săvârşiseră de bătrâneţe, ursul le 
aducea faguri cu miere şi rugi plini cu 
mure. Şedeau de le priveau cu nesaţ, până 
ce scăpata soarele, şi apoi se pierdeau 
tăcuţi în noaptea codrului. 

Mai să plesnească Sluţenia de necaz 
că nu izbutise a sluţi nici chipul mamei, 
nici sufletele copilelor. Fugi degrabă să 
povestească  Antohiei de truda «i 
zadarnică şi de lumina dragostei cu care 
priveau copilele lumea, chipul mamei şi 
chiar sălbaticele jivine. 

Mânioasă, crăiasa îşi chemă acum 
degrabă vânătorii şi le zise: 

- Luaţi toţi câinii şi armele şi duceti- 
vă în codrul de sub munte de-mi 
prăpădiţi câte jivine puteţi şi-mi aduceţi 
vânat bogat şi piei de preţ, iar tu, Stârpim, 
du-te cu ei, şi nimic să nu mai rămână pe 
urma ta! 

în acea seară, pădurea vui de strigăte, 
lătrat de câini, zăngănit de arme şi 
zbieret de jivine 

răpuse: lupi argintii, vulpi roşcate, jderi 
cu blană scumpă, cerbi cu coarne falnice, 
râşi cu blăniţa tărcată, mistreți colţaţi, 
bursuci vărgaţi. 

Dar, dintr-o dată, se auzi un muget 
cumplit şi un mârâit sălbatic, şi iată 
ivindu-se cu fuioare de aburi pufnind pe 
nări, semeţul zimbru şi falnicul urs. Cu 
coarnele, cu ghearele şi cu dinţii ei se 
năpustiră asupra vânătorilor, sfâşiindu-i, 
zdro-bindu-i, până ce, cu mare spaimă, 
aceştia fugiră, cu câini cu tot, de unde 
veniseră. 

Istoviţi, străpunşi de săgeți, zimbrul 
şi ursul se prăbuşiră şiroind de sânge. 

Când se potoli zarva, copilele 
alergară cu sufletul la gură la locul 
prăpădului.  Zărindu-i  însângeraţi pe 
falnici stăpâni ai codrului, fetele prinseră 
a-i freca cu ierburi de leac, a-i spăla cu 
licori, a-i unge cu balsamuri. Neavând cu 
ce le lega rănile, îşi rupseră poalele 
cămăşilor să le oprească sângele ce izvora 
necontenit. Trupurile vieţuitoarelor se 
împuţinau sub pielea ce le rămânea tot 
mai largă.  Deznădăjduite,  copilele 
începură să plângă amarnic şi lacrimile 
fierbinţi le şiroiau pe trupurile uriaşilor 
vlăguiţi. 

Atunci, ca prin farmec, şi zimbru! şi 

ursul 
deschiseră ochii şi, sărind în picioare, se 
scuturară 

XxX 

puternic, iar pielea cea largă se desprinse 
şi căzu jos, ca un veşmânt netrebuincios. 
Din ea se iviră doi mândri flăcăi, cu haine 
crăieşti. 

Ruxandra şi Mixandra amândouă 
rămaseră încremenite. Dar flăcăii, luându- 
le mâinile, grăiră: 

- Nu vă temeţi, scumpele noastre 
copile. Noi suntem doi feciori de voievozi, 
şi ei prieteni nedespărţiţi la vânătoare. 
Toată ziua băteam crângurile şi codrii 
pustiind animalele, până ce, mâniat 
foarte, Stăpânul Munte s-a scuturat din 
temelii prăbuşind stâncile şi, vuind ca o 
furtună, a zis: „Pentru nechibzuinţa 
voastră, fie să vă prefaceţi şi voi în fiare şi 
să trăiţi hărţuiţi ca ele. Şi până ce nu veţi 
ajunge a le cunoaşte, a le iubi şi ocroti, şi 
până ce ochi omeneşti nu vor plânge 
asupra voastră cu milă, să nu vă 
recăpătaţi înfăţişările omeneşti!" Sorocul 
ni s-a împlinit astăzi când, luptându-ne cu 
hăitaşii întru apărarea vieţuitoarelor 
pădurii, am căzut răpuşi, pierzând tot 
sângele de jivină, izbăviţi de lacrimile 
voastre calde. Noi vă cunoaştem de mult 
din codru şi v-am îndrăgit nespus, pentru 
bunătatea,  cuminţenia şi  vrednicia 
voastră. îngăduiţi-ne a nădăjdui că veţi 
primi a fi soțiile noastre. 

Copilele roşiră cu sfială spunându-le că 
trebuie să ceară încuviințarea mamei lor. 

Alexandra îi binecuvânta cu drag şi 

grăi: 

- Fetele mele se codesc crezând că n-ar 
fi pe potriva voastră. Aflaţi că eu sunt fiica 
craiului 'Teleor, iar ele nepoatele lui, şi marea 
lor zestre este sufletul lor curat şi bogat, 
precum şi vrednicia şi frumuseţea lor. 

- De alt nici nu avem trebuinţă, se 
bucurară craii Zimbru şi Ursan. Toţi codrii 
aceştia sunt moşia noastră şi vom trăi cu 
drag împreună pe aceste meleaguri iubite. 

Văzând atâta bucurie şi izbândă, 
Stârpirea fugi săgeată la palat, povestindu-i 
vitregei Antohia despre minunea din codru. 
Auzind că Alexandra îşi va mărita fetele cu 
doi crai, de ciudă, crăiasa pică la pat, murind 
după puţine zile. 

în împărăţia codrului se petrecură 
două nunţi de pomină, cu mare 
strălucire: a Ruxandrei cu falnicul Ursan 
şi a Mixandrei cu semeţul Zimbru. 

Aceştia însă o aşezară în faţă pe crăiasa 
Alexandra, punându-i pe cap o cunună din 
mii de mărgăritare, zicând: 

- Aceste mărgăritare sunt 
nenumăratele 
lacrimi pe care le-ai vărsat pentru, atâta ne- 

dreptate, obidă şi griji. Această mantie de 
aur ce ţi-o punem pe umeri e ţesută din 
miile de fire cu care ai trudit, cosând şi 
împletind o viaţă, tu, care ai fost umila 
femeie printre crăiese, vei fi acum 
mândră crăiasă printre femei! 
Copilele îi sărutară mâinile cu 

dragoste şi trăiră cu toţii mulţi ani fericiţi 
împreună. 


Povestită de MonicaAslan 


Zaganul 


SUS PE CRESTELE semeţe ale 
muntelui se zăreau strălucind în soare 
coloane înalte şi străvezii închipuind 
un.falnic castel cu crenelele pierdute în 
nouri. Mulţi ar fi dorit să ajungă până 
acolo, să vadă ce se află dincolo de" 
pereţii de cleştar, dar nu era chip să 
răzbată nicicum prin sălbăticia stâncilor, 
nici prin torentele clocotitoare care se 
prăbuşeau în vâltoarea cascadelor, nici 
peste prăpăstiile fără fund. Nici păsările 
nu 

cutezau a zbura aşa înalt prin şuierul 
vântului. Doar sus, sus, deasupra 
muntelui, plutea, cu rotiri largi, un semet 
vultur, cu strai de pene strălucitoare, 
încheiate cu un guler de fulgi ca horbota. 
Capul mândru, cu cioc arcuit şi ochi 
pătrunzători, părea a purta o cunună de 
aur, ghearele puternice luceau ca tăiate din 
şlefuită baga. Când desfăcea aripile-i 
largi, el părea a cuprinde tot cerul, 
întunecând o clipă soarele, apoi se rotea 
pe o parte şi pe alta, cuprinzând cu 
privirile-i agere toţi codrii şi aşezările din 
vale. 

Ştia, de acolo de sus, fiecare pom, 
fiecare * om, cântărind tot ce era mai de 
seamă. Apoi, o dată cu asfinţitul, cobora 
cu line fâlfâiri în faţa castelului de cleştar. 

De cum atingea lespezile, el pe dată 
se preschimba într-un falnic crai, cu 
veşminte de mătase de horbotă fină. Capul 
lui mândru, cu nas vulturesc şi ochi 
scăpărători, purta cu adevărat coroană 
de aur greu, în care erau pironite 
diamante cât nuca. 

Păşea gânditor prin grădina cu flori 
pufoase de colţ, ce răsăreau ca steluțe 
albe în tot locul, tufe înmiresmate de 
ienupăr şi imortele colorate. Castelul de 
cleştar oglindea lumina în focuri de 


114 


curcubee, iar în suflarea vântului, 
cristalele străvezii clincăneau ca nişte 
clopoței de argint, ce se-nsuteau cu 
ecourile printre stânci. Pe lespezile de 
marmură, prin sălile nesfârşite, se 
rânduiau jilţuri, mese, sofale măiestrit 
lucrate din lemn îmbălsămat, cuverturi, 
covoare şi draperii de catifele brodate 
minunau privirile. 

Dar nimic din toate acestea nu 
păreau a bucura inima tăcutului crai. 
Căci grea osândă atârna asupra vieţii sale! 
Pe când fusese nesăbuit de tinerel, Zăgan, 
crescut tot prin meleaguri muntoase, 
avusese patima vânătoarei. Nu era arcaş 
mai iscusit ca el şi mii de păsări dobora, 
din cel mai iute zbor, cu săgeţileii 
neiertătoare. Toate încăperile palatului 
se umpluseră de nenumărate neamuri de 
păsări împăiate; de câmpie, de apă sau 
de pădure, şi alte sute, zăbrelite prin 
colivii de aur, ciripeau cu jale. Se 
mândrea a nu-i fi scăpat nici un soi, în 
afara mândrului Vultur ce plutea sus, 
deasupra muntelui. 

N-avea pace şi trufie mai mare decât 
să ajungă a-l vâna şi pe acela, spre a-şi 
arăta fala şi dibăcia. Dar muntele era 
sălbatic, părând cu neputinţă de 
răzbătut, dar şi agerimea şi voinţa lui 
Zăgan erau ca de oţel. 

Aşa că, odată, când pe seninul adânc 
văzu plutirea măreaţă a Vulturului, cu 
aprigă dorinţă porni a străbate poienele, a 
se strecura prin codru, a se căţăra pe 
stânci, a se târî pe muchii înguste, peste 
genuni, a se agăța cu unghiile şi ţintele 
încălţărilor pe pereţii înalţi de piatră, 
până ce, sfârşit de oboseală, ajunse pe 
vârful muntelui. 

Acolo, printre sclipitoarele cristale de 
stâncă, îşi avea sălaşul mândrul Vultur, şi 
când acesta cobori cu vuiet de furtună 
din înălţimi, Zăgan slobozi din arcul 
încordat săgeata-i oţelită. Cu vaier de 
moarte şi glas ce-nfioară, craiul-păsărilor 
grăi omeneşte către el: 

- Nesocotitule, tu care de ani mi-ai 
nimicit neamurile păsăreşti, tu care n-ai 
alt rost şi trufie pe lume, tu care n-ai milă 
şi înţelepciune, fie să te preschimbi în 
locul meu în vultur, sălăşluind pe viaţă aci, 
în înaltul crestelor, în curgerea vânturilor. 
Doar aci să mai fii fiinţă omenească, unde 
nu mai poţi vâna nimic, dar de cum vei 
voi a păşi spre vale, atingând ultimele 
lespezi ale palatului, să nu poţi cobori 
decât cu aripile, luând înfişare de pasăre, 
căci cu piciorul nu va mai fi chip. Şi orice 
fiinţă vei mai voi a aduce să împartă 
pustiul şi singurătatea stâncilor cu tine, la 
fel să păţească, preschimbându-se pe veci 
în pasăre de cum va 

voi a cobori treptele. Om printre oameni tu 
nu vei mai fi, ci vultur printre oameni, şi 
om printre vulturi! 

Glasul împărătesc se sfârşi, lumina 
ochilor, se stinse şi sângele ce-i şiroia din 
rană se prelinse pe picioarele crăişorului. 
De îndată simţi cum un cleşte de fier îi 
strânge inima şi voi să fugă la vale, dar 
picioarele i se chirciră în gheare, braţele i 
se desfăcură în uriaşe aripi, veşmintele se 
rânduirăîn pene. Hăurile de jos îl ameţeau, 
şuierul vântului îl zburătăcea, se izbea de 
stânci, până ce, încet-încet, prinse a bate 
aripile, a se roti, a pricepe lunecarea pe 
cer şi a simţi tăria văzduhului, ca undele 
unei albastre mări pe care plutea ca o 
corabie cu pânzele în vânt. 

Beţia zborului îi cuprinse toate 
mădularele, cobora în iureş, se înălța în 
vuiet, sfâşiind aerul ca pe o rece mătase, 
până ce se simţi sleit şi cobori pe vârful 
muntelui. De cum atinse lespezile, trupul i 
se întregi iar în îrifăţişare omenească. O 
clipă crezu că a învins ursirea şi dădu să 
coboare grăbit, dar îndată căzu iar în gol 
în chip de vultur. Se roti asupra curților 
părinteşti, privindu-le cu jale, cercă a 
cobori pe pridvor, alături de maică-sa, 
chemând-o cu drag şi dor, dar numai un 
croncănit 

spăimos îi ieşi din gâtlej. Oamenii se 
repeziră cu bâte şi sulițe asupra lui şi abia 
scăpă de moarte, zbucnind în zbor spre 
recile-i înălţimi, unde putea fi iar om. 

Se trase în castel cu sufletul ars de 
durere, încercă a se îmbărbăta, dar 
singurătatea, vântul ce şuiera straniu 
printre stânci, pustiul din jur îl înfiorară. 


Trecu multă vreme până izbuti a se 
obişnui cu înălțimile, cu singurătatea, cu 
amărăciunea! 

Când dorul îl sfâşia prea tare, el se 
lăsa să zboare asupra satelor, uliţelor şi 
livezilor, asupra pâraielor unde se 
scăldase, a pădurilor unde vânase, a 
curților părihteşti unde copilărise. Pentru ai 
lui, el murise de mult în sălbăticia 
munţilor, dar el îi vedea zi de zi, urmărind 
tot ce se întâmpla. 

Ajunsese, cu trecerea timpului, 
bărbat în toată firea şi tânjea după o fiinţă 
omenească, după căldura unui suflet 
alături de el. Dar nici o fiinţă cu chip de 
om nu putea urca pe tărâmurile lui, nici 
el, ca vultur, nu era primit între oameni. 

însă la nunta ultimei lui surori zări, 
printre oaspeţii aleşi, o fată de o 
frumuseţe minunată, înaltă, subţire, cu 
rochie verde de atlaz brodată 

cu flori, din toate nestematele, şi coroniţă 
bătută în mărgăritare pe păru-i negru ca 
pana corbului. Dansa de parcă plutea şi toţi 
coconii erau în jurul ei. 

Inima arse pieptul lui Zăgan cu 
dogoarea primei iubiri şi, de cum se sfârşi 
petrecerea, cobori în zbor  neauzit, 
lăsându-se pe furiş pe pervazul ferestrei 
iatacului unde intrase frumoasa domniţă. 
Lăsă jos din cioc un smoc de ierburi cu 
balsam adormitor, care adânci copila în 
somn pentru un timp şi, prinzând-o 
uşurel în gheare, o învălui printre fulgii 
lui calzi şi se înălţă spre castel, unde o 
aşternu lin pe o sofa, privind-o cu nesaţ. 

Când domniţa deschise ochii, văzu în 
faţa ei o mândreţe de crai cu straie alese, 
într-o încăpere de basm, cu neasemuite 
bogății. Ochii-i alergau cu plăcere de la 
giuvaerurile de preţ la strălucirea 
mătăsurilor, fără a şti unde se află. Zăgan 
îi prinse mâinile cu iubire şi o plimbă prin 
castel, întrebând-o dacă nu i-ar plăcea a 
locui în el ca stăpână, dorind a şti cine 
este. 

- Sunt domniţa Păunită şi e minunat 
la domnia-ta, dar nu ştiu ce pot a-ţi 
răspunde încă. Vino la petrecerea de 
mâine seară să dansăm şi vom mai.vorbi, 
căci nici nu te cunosc. 

- Sunt Craiul-munţilor şi mâine- 
seară ne vom întâlni iar negreşit, spuse 
Zăgan, întinzându-i o cupă de cleştar cu 
ameţitoare băutură. 

Păunită sorbi şi de îndată se 
cufundă în somn. 

Zăgan o purtă pe braţe afară şi, 
luând chip de vultur, o înălţă peste 
lespezile pragului vrăjit, lăsând-o în zbor 
iar în palatul din vale. 

A doua zi copila se trezi cu mirare tot 
în patul din odaia ei, aşa cum adormise 
nedezbrăcată de rochia-i de mătase şi 
crezu a fi avut un vis minunat, dar lângă 
ea găsi o pană vulturească de aur curat. 
Un simţământ nelămurit o cuprinse şi 
parcă toată ziua aşteptă seara, ca să se 
ivească semeţul crai spre a dansa prinsă 
în braţele lui, dar acesta nu se arătă. 

încredinţată c-a fost într-adevăr vis, 
se întoarse târziu în iatac, dar de cum 
intră, o ameţeală o prinse, căzând în 
somn. 

Şi iar se trezi în palatul de cleştar cu 
doritul crai la picioarele ei, şi iar şezură 
mult de vorbă, parcă neîndurându-se a se 
despărţi. 

Iar dimineaţa era tot în iatacul ei cu 
pana de aur lângă obraz. Nu era lucru 
firesc, dar mult şi-ar fi dorit ca totul să 
fie aievea. 


120 


- Dacă inima ta m-a îndrăgit, aşa cât 
sufletul meu pe tine, îi spuse el în cea de-a 
treia noapte, să te găsesc mâine gătită cu 
acele pene de aur şi voi înţelege că vrei 
să rămâi pe viaţă cu mine şi voi trimite 
vulturul meu fermecat să mi te aducă aci, 
ca şi-n celelalte daţi. Cetatea mea e 
clădită pe vârf de munte şi în alt chip nu se 
poate ajunge aici, şi nici cobori fără 
primejdie. Deci, chibzuieşte bine înainte 
de a te hotări, căci nu voiesc lacrimi şi 
tristeţe în ochii tăi vreodată, ci doar 
bucuria de-a împărtăşi cu mine viaţa de 
aici, aşa cum va fi să fie. 

în ultima noapte, când se încheiaseră 
deja serbările nunţii, domniţa Păunită se 
ivi minunat îmbrăcată cu rochie de 
brocart de culoarea tur-coazelor verzi- 
albăstrii, cu măiestrite broderii de fir şi 
pietre scumpe de-ţi luau ochii. în pletele 
mătăsoase strânse în conci, străluceau 
trei pene de aur, ca o jerbă de raze ţâşnind 
din noaptea părului. 

Mulţi coconi îi cerură mâna, dar ea 
dansa râzând voioasă, fără a le da vreo 
încurajare. Şi când se stinse petrecerea, 
fugi cu pas uşor în iatacul ei, unde de 
îndată se simţi plutind ca în vis în 
adierea fermecatelor miresme. 

Cu bucurie se trezi în măreţul castel 
din munţi, unde craiul Zăgan îi puse 
coroana de aur pe frunte şi-un inel de 
legământ pe deget, grăind: 

- Scumpă soţie, toate bogăţiile şi 
frumuseţile acestor încăperi vor fi ale tale, 
stăpână a lor şi a inimii mele vei fi, 
slobodă să-ţi faci orice voie, numai un 
singur lucru ţi-e de oprelişte: să te fereşti 
de-a atinge vreodată treptele terasei spre 
a voi să le cobori spre vale, căci grea 
primejdie poartă pentru viaţa ta şi 
fericirea noastră. Ţi-am spus mai dinainte 
că-ţi dau răgaz de gândire, pentru a te 
hotări de poţi trăi numai alături de mine 
în împărăţia munţilor, noi şi urmaşii 
noştri. Ai cumpănit bine? ne i 

- O, răspunse Păunită, cu drag voi 
rămâne cu tine! Ce-mi mai pot dori, când 
atâtea scumpe  giuvaeruri şi minunate 
brocarturi şi mătăsuri pentru straie se află 
aci! Am pentru o viaţă şi voi fi cea mai 
împodobită femeie din lume! 


Mare bucurie fu pentru amândoi la 
început. Crăiasa alerga veselă, dansând 
uşoară prin marile încăperi sau chiar 
printre coloanele scânteietoare, 
fluturându-şi rochiile, care mai de care 
mai frumoasă, mai bogată, pe care le 
alcătuia din  atlazurile, vălurile şi 
taftalele din castel. Zilnic 

schimba  gătelile şi diademele; inele 
scumpe şi brățări sunătoare scăpărau pe 
mâinile ei. Zăganu o privea fericit şi 
nespus, bucuros de a-şi împărţi traiul şi 
singurătatea cu fermecătoarea Păunită. 
Nu mai cobora în zbor peste munte decât 
arar, când ea dormea, ca nu cumva să-i 
afle amara-i taină şi să se înspăimânte, 
pierzându-i iubirea. 

Zilele treceau, lunile se strângeau şi, 
încet-încet, Păunită începu a tânji. îi era 
dor de oameni, de petrecerile cu cânt şi 
dans, pline de veselie şi strălucire. Ce 
folos că avea acum atâtea rochii şi 
giuvaericale, dacă nu era cine s-o vadă şi 
unde a se mândri cu ele. Geaba se gătea 
de trei ori pe zi, geaba era cea mai 
frumoasă şi împodobită femeie din lume, 
dacă numai în oglinzi se răsfrângea şi nu 
în privirile oamenilor! 

începu a-l ruga pe crai, întâi cu dulci 
vorbe şi alintări, apoi cu oftări şi grele 
suspine, să meargă şi ei în veselia 
lumească la serbări şi  şezători, 
neînţelegând de ce el nu voia a cobori 
niciodată printre semenii lui. 

Dar ce-i putea răspunde Zăgan? 

Clătina mâhnit din cap amintindu-i 
de legământul ei, de-nvoiala lor, rugând-o 
a nu trece peste trepte, peste fericita lui 
sihăstrie cu ea, de dragul uşuraticilor 
petreceri cuconeşti. 

Păunită, înduioşată, tăcu, dar mintea 
ei nu încetă a-i vorbi de încântarea ce-o 
stârnea printre curteni, de serile când era 
regină a petrecerilor, îşi zise că vulturul 
ce-o purtase fără primejdii peste munte, o 
va mai putea duce furiş, când soţul ei va 
dormi adânc, o parte din noapte la palatul 
din vale. 

Trebuie că are sălaşul în vreo 
văgăună de sub trepte, căci fără să vrea, 
de câteva ori îl zărise luându-şi zborul de- 
acolo peste codri. 

într-o noapte, când văzu curţile 
domneşti de jos strălucind de sărbătoare, 
turnă în pocalul cu băutură al soţului 
licoarea aducătoare de somn şi, 
îmbrăcându-şi cea mai împodobită rochie 
şi cele mai scumpe giuvaeruri, se furişă 
prin grădină spre treptele terasei. Geaba 
şuieră vântul cu vaier de jale printre 
coloane, cercând a-i ţinea calea, geaba 
tresăriră cu sunet de spaimă clopoţeii 
cristalelor, părând a-i şopti de primejdie, 
geaba se agăţară tufişurile de poalele 
lungii rochii, voind a-i opri pasul, căci 
nechibzuita crăiasă ajunse la marginea 
crestelor, punând piciorul pe treptele 
vrăjite, cercetând văgăuna de sub ele. 

Dar nu atinse bine ultima treaptă şi, 
dintr-o dată, se simţi uşoară ca o pasăre. 
Trupul ei îmbrăcă minunate pene ca de 
atlaz stropite cu 


124 


nestemate, iar capul micuţ purta o uşoară 
coroniţă de mărgăritare. Aripi 
strălucitoare-i  cuprinseră brațele şi 
începu a se prăvăli peste prăpăstii, în 
zbor zbuciumat, părând că tăria 
văzduhului şi spaima inimii îi vor stinge 
suflarea. 

Ajunse sleită la curtea palatului, 
unde toți oamenii o  înconjurară 
minunându-se de frumuseţea acelei 
păsări necunoscute, de broderia 
măiestrită a penelor viu colorate. 

Biata de ea mergea târându-şi trena 
fostei rochii, strigând cu jale: „Păunită, 
Păunită!" 

Dar nimeni n-o înţelegea, nimeni n-o 
recunoştea! Toţi o mângâiau şi-o îngrijeau 
cu mult drag, iar nu peste mult timp>, 
frumoasa Păunită făcu patru ouă de aur. 
Din ele ieşiră puişori, care, făcându-se 
mari, devenira mândri păuni, atât de 
frumos colorați, de parcă erau brodaţi cu 
fire şi pietre scumpe. 

Biata Păunită încercă de nenumărate 
ori să se înalțe în zbor înapoi, spre 
creste, în palatul Zăganului, dar aripile-i 
slabe nu aveau putere şi tăria văzduhului 
o dobora de fiecare dată. 


Adânc întristat de necredinţa şi 
pierderea ei, neştiind care îi e soarta, 
craiul şezu multă 

vreme singur, fără a mai avea curajul de a- 
şi lua altă soţie, şi mai cu seamă nu din 
acea lume domnească, unde jupâniţele 
erau atât de uşuratice şi împătimite după 
găteli şi petreceri. Dar odată, dând roată 
prin înălţimi, peste conacele şi livezile 
curtenilor, auzi un glas ca o strună de 
argint ce-şi înălța trilurile fermecate. 
Cobori pe furiş pe la marginea codrului 
şi se apropie de grădina unde se auzea 
dulcea cântare. 

O gingaşă copilă, cu părul bălai ca 
spicul revărsat pe ia de galben borangic, 
broda liniştită la gherghef în cerdacul 
casei. Şi când îşi picura viersul, pomii îşi 
legănau coroanele, florile îşi tămâiau 
miresmele, păsările îşi opreau ciripitul, 
ca fermecate. 

Multă vreme o ascultă vrăjit Zăganu, 
privind la oamenii ce se strânseseră în jurul 
ei, umplând-o de flori şi de daruri. Mulţi 
voinici o priveau cu nespusă iubire, 
nădăjduind fiecare a fi alesul drăgălaşei 
Cănăriţa. Dar nici unul nu avea să aibă 
parte de ea, că, în acea noapte, Zăgan 
cobori lin cu acele ierburi ameţitoare în 
plisc, şi le puse pe fereastra copilei, care 
căzu în dulce somn asupra gherghefului. 
Luând-o uşurel între aripile lui, sui cu 
dânsa degrabă în înaltul pisc de cleştar. 

Când fata se deşteptă, dădu cu ochii 
de măreţul crai care, privind-o cu nesaţ, 
îi grăi: 

- Gingaşă copilă, nu te speria! Eşti 


în 

castelul craiului Zăgan, stăpânul acestor 
munţi. 

Te-am zărit şi te-am auzit de sus, căzându- 
mi tare 
dragă, şi am trimis vulturul meu fermecat 
să mi te 
aducă-ncoace. Vino să-ţi arăt minunatele 
privelişti 

ce se văd de-aici şi bogăţiile acestui locaş 
şi vezi 


dacă te trage inima a rămâne cu mine. 

Copila îl privi ca vrăjită. Nu mai 
văzuse aşa mândreţe de crai şi nicicând 
aşa falnice încăperi. 

Dar nu atât bogăţiile o încântară, cât 
acele măiestre instrumente de cântat ce 
se aflau în tot locul. Harfe de bronz, alăute 
de abanos, titere de auf, fluiere de argint, 
clape de sidef şi câte altele. 

- Vino dar să închinăm o cupă de 


nectar şi, 
când te vei hotări a rămâne cu mine, şi 
numai cu 


mine, căci înapoi nu mai e chip a cobori 
vreodată, 

dă-mi un semn, şi vulturul mi te va aduce 
aci, 

încheie Zăgan, sorbindu-şi licoarea. 

Când se trezi din somn, în zori, tot în 
odaia ei din vale, cănăriţa crezu cu 
tristeţe că totul a fost doar un vis şi privi 
cu mirare la pana vulturească de aur din 
poala ei. 

Aşa o noapte, aşa şapte nopţi până 
când drăgălaşa copilă prinse drag nespus 
de cel din 

vis şi nicicând ziua n-o mai îndemna 
inima să cânte ca mai înainte, de se mirau 
cu toţii, cu mare părere de rău, ce-o fi cu 
ea. 

într-o seară, cănăriţa se hotărî: luă 
cele şapte pene, goale pe dinăuntru, le 
lipi alături şi prinse a suna din ele, ca 
dintr-un nai fermecat, dulci cântări. 

Când o auzi de pe stânci, Zăganu 
cobori săgeată şi o purtă adormită în 
aşezarea lui, cu inima arzând de bucurie. 
Când se trezi copila în castelul din munţi, 
fu nespus de fericită, legându-se a rămâne 
cu el pe viaţă. 

- Soţie scumpă, îi spuse craiul, totul şi 
toate sunt ale tale aici, numai ai mare 
grijă de nu trece de marginile acestor 
meleaguri, căci de cum vei pune piciorul 
pe hotar, mare nenorocire te aşteaptă! 

- Cu drag îţi voi rămâne alături, alt 
pe lume nu-mi trebuie şi nici unde nu aş fi 
mai fericită decât cu tine, cu minunatele 
alcătuiri de cântat din palat şi sunetele de 
basm pe care le scoate vântul printre 
coloanele şi ciucurii de cristal ai teraselor. 

Ce zile fermecate trăiră împreună cei 
doi soţi şi ce bucuroas era din nou craiul! 
Mai tot timpul Cănăriţa se auzea cântând 
prin încăperi şi grădini, 

însoţindu-se ba de sideful clapelor, ba de 
aurul ţiterei, ba de strunele harfei. 
Vântul o asculta purtându-i cântările prin 
văzduhuri, munţii i le înmulţeau în 
melodioase ecouri, apele de munte i le 
susurau, curgând la vale. Parcă totul 
prindea viaţă în jur şi parcă mii de 
glasuri fermecate răspundeau din tot 
locul. 

Cu  rochia-i lungă, uşoară, de 
borangic galben, cu părul bălai revărsat 
până aproape de brâu, Cănăriţa părea o 
pasăre de aur cântătoare. 


Şi zilele se depanau făcându-se 
săptămâni, şi săpămânile luni, dar încet- 
încet, copila prinse a tânji, a cânta doine 
de jale, a privi tot mai cu dor în vale. Ce 
folos că avea tot ce-şi visase, dacă 
minunatele-i cântări  răscoleau numai 
munţii, dacă nu avea cine-o auzi, dacă nu 
mai erau oameni să-i asculte glasul, 
copleşind-o cu laude, flori şi mulţumiri! 
Aci cânta doar pentru pustiuri, iar Ză-gan 
cel tăcut şi gânditor nu era ca veselii şi 
zburdalnicii flăcăi ce făceau coruri 
împreună cu ea. 

Jos, se pregăteau de serbările 
primăverii, la care ea, în fiece an, umplea 
văzduhul de trilu-rile-i argintii, fiind mereu 
aleasă „împărătiţa cântecului" şi purtată în 
caleaşca plină cu flori, şi-n urale. 

în două rânduri îşi întrebase soţul 
ce-i cu acel vultur fermecat ce-o purtase 
pe aripile lui şi unde îşi are cuibul, dar 
Zăgan, privind-o lung, îi răspunsese că 
acela se arăta arar din sălaşul lui de sub 
stâncărie şi venea când îl şuiera de trei ori. 

A doua seară, când Cănăriţa zări 
departe, jos, aprinzându-se lumina faclelor 
de sărbătoare, ascunse în buchetul de flori 
de munte, ce-l duse în odaia craiului, 
ierburi cu miresme adormitoare, şi ea se 
strecură pe terasă, căutând din ochi, pe 
după stânci, umbra vulturului. Se apropie 
tot mai mult de lespezile din margine, 
şuierând de trei ori, dar vai! la cel de-al 
treilea şuierat nu-i ieşi din gâtlej decât un 
ciripit, se simţi uşoară ca fulgul, şi o 
gingaşă păsăruică aurie prinse a se 
rostogoli la vale, în vârtejurile de aer, 
fâlfâind cu spaimă micuţele-i aripioare. 
Când poposi pe bătrânul stejar din 
poiana sărbătorii, oamenii zăriră cu 
mirare acel bulgăraş ca de aur, ce. picura 
din cigculeţ triluri atât de dulci şi 
tânguitoare încât toţi o  îndrăgiră, 
asemuind-o mult cu acea Cănăriţa a lor de 
mai an, şi numind-o astfel. Curând ea 
făcu patru ouşoare de aur, din care ieşiră 
puişori galbeni, ce umplură grădinile cu 
glăscioarele argintii. 

Zăgan se frământă multă vreme, 
nemai-voind nicicând a mai zbura 
deasupra  aşezărilor omeneşti.  Plutea 
singuratic deasupra munţilor şi codrilor, 
cobora în şuier prin prăpăstii, da ocoluri 
peste plaiuri neumblate. Şi iată că-ntr-o 
zi văzu cu mirare, din înălţimi, o mică 
stână pitită în umbra pădurii, cu un ciopor 
de oi şi un bătrân cât muntele, printre 
ele. La chemarea lui, ieşi din stână o fată 
voinică, frumoasă coz, cu două cozi 
castanii până la mijloc şi ochii mierii ca 
fagurele. Era înveşmântată cu ie şi fotă 
simple ţesute de mâna ei din lâna moale 
a oilor, şi-o bundiţă cu înflorituri îi 
strângea mijlocelui. Cu strigăt puternic şi 
voios ea mână oile spre păşune şi se 
aşeză alături de baci, torcând harmică firul 
caierului pe fus. 

Spre seară, porni să mulgă mioarele şi 
puse laptele la prins, pentru a-l face urdă 
şi caş. 

Zăganu se aţinu mai tot timpul prin 
umbra copacilor după ei, privindu-i şi 
ascultându-i. 

' - Copilă dragă, îi spunea bătrânul, 
iacă, eu simt că azi-mâine îmi va veni 
sfârşitul şi tare mi-e greu ştiind că te las 
singură pe lume. Află că eu nu ţi-s nici 
bunic, nici alt neam. Acum şaisprezece 

ani, când trăia baba mea, am zărit un 
vulturaş de stâncă zburând greoi cu ceva 
mărişor în gheare. Gândind că mi-a furat 
vreun miel, mă luai după zborul lui şi, 
căţărându-mă din stei în stei, ajunsei la 
cuibul de crengi, dar spre mirarea mea, 
nu o mieluţă era acolo, ci o pruncă ce ţipa 
cât o ţinea suflarea. Cine ştie din ce 
depărtări o furase! Am luat-o binişor, 
coborând cu ea la stână, spre marea 
bucurie a babei mele care a grăit: „De când 
îmi doream o copilă! Din cer ne-a picat şi, 
fiindcă ai găsit-o în cuib de vultur, îi vom 
zice Vulturica şi-o vom creşte ca pe-a 
noastră!" 

Şi-a inimii noastre ai fost, iar acum 
te las a nimănui, doar cu ciurda asta ca 
zestre; dar cu o mare bogăţie de suflet, 
căci eşti vrednică, cinstită şi curată ca 
lacrima, fără a cunoaşte cele lumeşti, nici 
vreo trufie nu ai, nici odoarele şi palatele 
nu au pentru tine vreun preţ. Fii 
binecuvântată şi îngroapă-mă aici, lângă 
stâna noastră, să-mi mai auz, în visul cel 
veşnic,  behăitul  mioarelor, tălăngile 
berbecilor, lătratul zavozilor, şi-oi dormi 
în tihnă. Candela Luceafărului îmi va 
veghea la căpătâi, brazii vor fremăta 
cântări pentru mine! 

Cu drag şi dor îl jeli copila după ce se 

stinse. 

Dar vremea şi treburile nu stau pe 
loc, aşa că Vulturica se apucă a munci cât 
doi, pregătind roţile de caş, burdufurile 
cu brânză, punându-le apoi la uscat, 
agăţate sub fum de răşină. 

Zăgan veni peste noapte şi, luând o 
roată mare de caş în gheare, zbură cu ea 
sus, lăsând în locul ei o pană de aur 
curat. 

Mult se mai minună Vulturica a doua 
zi de întâmplare, căci picior de om sau 
fiară nu putea sui prin acele sălbatice 
locuri. 

Aşa o noapte, aşa două, aşa nouă, 
până ce burdufurile şi caşurile pieiră pe 
rând, şi-n locul lor, de fiecare dată, găsea o 
scumpă pană de aur, iar într-a noua oară, 
un inel ce avea cioplit în nestemata lui 
un falnic chip. 

„Asta nu-i lucru curat!" gândi copila. 

Un vultur care să fure mai văzuse 
ea, dar ca să lase în loc podoabe de preţ, 
asta nu era minte vulturească, ci pornit 
din cuget omenesc şi nu degeaba o făcea 
acela, ci pentru a-i stârni băgarea de 
seamă. Ba izbutise a-i stârni şi inima, acea 
mândră înfăţişare, ce părea că-i pătrunde 
până-n adâncul sufletului cu  ochii-i 
scăpărători, ascunzând parcă o tainică 
mâhnire, ce o priveau din străveziul 
nestematei. Se aşeză deci la pândă, în 
fundul şopronului, acoperită de fân, şi 
iată, 

curând se arătă un semeţ vultur, ce cobori 
furiş şi lăsând din plisc o cununiţă de aur 
cu nestemate, desprinse ultimul burduf şi 
dădu să zboare cu el afară. Dar, dintr-un 
salt, copila şi trânti uşa şopronului, 
zăvorând-o. 

- De acu', grăi ea către vultur, 
punându-şi 
inelul şi cununa, mă vei duce degrabă la 
stăpânul 
tău, de mai vrei să fii iar slobod! 

Parcă înțelegând, acesta plecă 
grumazul şi fata se aşeză între aripile lui, 
smucind zăvorul uşii. 

în lin fâlfâit o duse Zăganu sus, pe 
crestele înalte, şi dintr-o dată în faţa ei 
se ivi în toată strălucirea, scăpărând în 
focuri de curcubeu în razele răsăritului, 
castelul de cleştare. Ca-ntr-o lume de 
basm  păşi  Vulturica, nevenindu-i să 
creadă că e aievea. 

în spatele ei se auzi un pas uşor şi, 
întorcând capul, zări mândrul chip ce se 
oglindise în nestemata inelului. 

Purta coroană de aur şi mantie 
crăiască pe umerii largi, strânsă pe lângă 
gât cu guler de horbotă. 

- Frumoasă  copilă, grăi el, fi 
binevenită în 
împărăţia craiului-munţilor, Zăgan. Eu am 
trimis 
acel vultur fermecat a-ţi lua agoniseala 
vrednicei 

tale munci, cu domnească plată, pentru a-ţi 
hotări cugetul şi inima să voieşti a veni în 
sălaşul meu. Suntem doi singuratici pe 
aceste plaiuri şi, dacă te-ai învoi, aş dori 
să-mi fii soţie, rămânând pe viaţă alături 
de mine, doar noi, cu odraslele ce le vom 
avea. Vino să-ţi arăt frumuseţile şi 
bogăţiile acestui castel, care toate vor fi 
ale tale, dacă vei voi a fi stăpână aci şi 
dacă socoti că nu ţi se va uri în aceste 
pustietăţi stâncoase ale munţilor. 

Vulturica îl privi cu sfială, apoi 
răspunse că bogăţiile şi podoabele îi 
păreau fără de vreun folos şi nu avea alt 
mai drag pe lume decât munţii din jur, 
codrii şi văzduhul curat în care trăise de- 
o viaţă, precum şi acel crai care-i şedea în 
faţă. BI 

Tresărind de bucurie, Zăgan îi trecu 
inelul de legământ pe deget şi, sărutându-i 
mâna aspră de muncă, îi zise: 

- Atunci, iubită soţie, preafericiţi 
vom fi împreună, dar fii cu băgare de 
seamă a nu sfărâma această fericire, 
călcând vreodată pe lespezile coborâtoare 
ale terasei, căci mare necaz ne aşteaptă şi 
despărțiți pe veci vom rămâne. 

Copila îi făgădui cu sufletul curat şi 
multă vreme fericită se scurse pentru cei 
doi. Vulturica nu se plictisea nicicând 
printre crestele semeţe 

cu aer înmiresmat de păduri şi cântecele 
vântului printre cristalele  sunătoare. 
Şedea voioasă alături de crai, povestindu- 
şi multe întâmplări şi legende, ori torcea 
din caier cântându-şi doinele străvechi, 
când soţu-i lipsea, dus pe cine ştie unde. 
însă cu timpul băgă de seamă că, doar 
când el era plecat se ivea în slăvi semeţul 
vultur ce-o adusese acolo, ca şi cum doar 
atunci îl slobozea craiul pentru zbor. 

Dar ea nu-şi tulbura sufletul, nici nu 
bătea capul soţului cu întrebări, dacă 
acesta nu găsea de cuviinţă a i le desluşi. 
Până-ntr-o zi când zări vulturul sosind în 
zbor zbuciumat, ca şi cum avea o aripă 
rănită, şi nu după mult, se ivi de după 
stânci şi craiul, căzând, galben ca ceara, 
cu umărul străpuns de o săgeată. 
Gândurile ei se umplură de teamă şi 
nedumerire. Picior de om nu putea 
răzbate până la ei, să-l fi săgetat... 

Vulturica îl îngriji cu nespusă iubire 
până ce-l tămădui, însă grija ce-o rodea 
nu-i dădea pace, întrebându-l cum de 
ajunsese a fi rănit de mână omenească, 
dar craiul nu îndrăzni a-şi mărturisi 
osânda, şi-i spuse că ar fi căzut singur îri 
tolba cu săgeți, din care una l-ar fi 
străpuns. Dar Vulturica văzuse bine că 
aceea ce i-o extrasese din umăr 

nu era din săgețile sale şi, plină de 
nelinişte pentru viaţa lui, se hotări a-i 
desluşi taina, punându-se la pândă când 
pleca. 

Doamne, şi cu ce spaimă văzu ea 
cum Zăgan, călcând pe ultimele trepte 
spre povârniş, se preface dintr-o dată în 
semeţul vultur pe care prea bine îl ştia! 
Deci asta era taina şi osânda bietului ei 
soţ! 

Lacrimi amarnice prinseră a-i curge 
din ochi şi cum se rostogoleau pe râpă 
udând pământul, din fiece strop răsărea o 
floricică galbenă ca aurul ochilor ei, 
rămânându-i numele până azi acela de 
«vulturica de stânci». 

Acum înţelegea ea de ce o oprise 
craiul a păşi pe acele lespezi şi ce vrajă 
purtau. Cu inima-i vitează, plină de 
dragoste, Vulturica se hotărî a urma 
aceeaşi soartă cu a soţului drag, şi se duse 
drept la trepte, coborând pe ele. 

Şi deodată simţi cum aripi mari îi 
cresc din braţe, cum trupul se leagănă 
uşor în văzduh, şi porni a pluti în zbor lin, 
cu un strigăt de biruinţă. 

Zăganul o auzi din slavă şi cobori ca 
fulgerul către ea spre a o opri, dar când 
ajunse, o mândră vulturiţă, cu aripile larg 
deschise şi iubitoare privire, se alătură 
zborului său, dând roate line. 

Când  obosiră, coborâră în grădina 
castelului, îmbrăţişându-se cu nesaţ. 

- De-acum nimeni şi nici o taină nu 
ne-o mai putea despărţi,  şi-aceeaşi 
soartă vom îm-părţi-o, noi şi toţi urmaşii 
noştri! strigă voioasă Vulturica. 

De jos, din văi, oamenii vedeau ades 
în adâncurile albastre, plutind falnica 
pereche de zăgani, cu aripile larg 
deschise, ca două corăbii cu pânzele 
umflate în vânt pe o senină mare. 


Povestită de Monica Aslari 


întâmplări cu Păcală 


- Măi, Păcală, iată, se face târg, du-te de 
cumpără şi tu ceva pentru casă, îi zise 
nevasta. 
La întoarcerea sa, îi spune cea 
pătţit: 
-Am cumpărat, nevastă, un ac şi, 
neavând 
cum să-l aduc, l-am pus într-un car cu fân. 
Când 
ne-am despărţit, nu l-am mai 
găsit. 

- Nebun ce eşti, mă? Dară acul se 
putea înfige la piept, în haine, că nu era vro 
treabă mare. 
- Lasă, nevastă, că aşa am să fac. 

A doua zi veni de la târg iară cu 
mâinile în buzunar: 
- Nevastă, am făcut precum mi-ai zis 
tu şi n-am izbutit mai bine. Să mai asculte 
cineva altă dată la gura muierilor. Am 
luat un fier de plug, şi l-am tot înfipt în 
haine până le-am sfâşiat, uite, cum le vezi 
pe mine. Unde să stea fierul de plug acolo; 
a căzut şi l-am lăsat şi eu locului. 
- Dar bine, mă, smintit ai fost? Fierul 
de plug se putea lua la spinare, iar nu 
înfipt ca un ac. 

-Ai dreptate, nevastă, la spinare,, nu e 
aşa? Ei bine, aşa o să fac. 

A treia zi se întoarce de la târg şi 
aruncă înaintea femeii un ogar mort. 
- Dară ce mai este şi aceasta, 
bărbate? îl întreabă femeia speriată. 
- La spinare! Nu mi-ai zis tu să-l iau 
la spinare? Ei, iată aşa am făcut. Să lăsăm 
că m-a muşcat, de este vai de pielea mea; 
şi dacă nu-l apucam bine de gât, mă făcea 
numai sânge, dară iată că a murit. 

- Mă! da nevoiaş român ai mai fost! 
Când să-ţi vie ţie minte, mă? Apoi bine, 
frăţiorule, eu ţi-am zis de fierul de plug 
să-l iei în spinare. Cât pentru ogar 
trebuia să-l fi legat de gât cu o funie sau 
altceva, să-i fi dat ceva de mâncare, şi să-l 
fi chemat: cuţu! cuţu! ori, Grivei! Grivei! 

- Ei vezi, la asta nu m-am gândit 
nevastă; lasă că aşa am să fac. 

A patra zi femeia se vede chemată de 
vecine spre a-i arăta nătângia bărbatului ei, 
de care râdea tot satul. El venea târând 
după sine o jumătate de porc ce 
cumpărase şi pe care o legase de gât cu o 
funie, îi tot arunca câte o bucăţică de 
pane şi striga: 

- Cuţu! Cuţu! Grivei! Grivei! 

- Dară ce prostii mai sunt şi astea, 
bărbate? Te-ai făcut de râs în sat cu 
neghiobiile tale. Am ajuns să nu mai pot 
scoate capul în lume de ruşinea ta. 

- Aşa, vezi bine, după ce mă înveţi 
să fac câte nagode toate, apoi tot tu eşti 
cu gura mare. Am făcut aşa cum mi-ai zis 
tu. ° 

- Mâine este ziua din urmă de târg. 
Mă voi duce dară eu să târguiesc cele ce 
ne sunt de trebuinţă pentru casă. Tu vei 
face în locul meu treaba casei. Până mă 
voi întoarce, tu vei scălda 


140 


copilul şi-l vei adormi, vei face azimă, vei 
bate putineiul, vei mătura şi dereteca prin 
casă, precum fac eu. 


- Dară ce va să zică arababura asta 
prin casă, bărbate? lacă eu am adus tot ce 
ne trebuie. Tu nici pentru un dereticat n- 
ai fost vrednic. 

-Adică ai vrea să zici că am făcut 
puţin? Să mă ierţi. Am frământat coca 
pentru azimă, am măturat prin casă, şi, 
ca să fac mai multe trebi deodată, am 
legat putineiul de gât, aşa încât să se 
poată bate, umblând în sus şi în jos. 
Nenorocire numai că, plecându-mă să pui 
azima sub test, s-a vărsat putineiul peste 
dânsa. Apoi am scăldat copilul. Ca să fac 
însă şi astă treabă am făcut focul pe 
vatră, am pus căldarea, am cercat apa cu 
făcăleţul, şi când am crezut că e bună, 
am turnat-o în albie şi am băgat copilul 
de l-am scăldat. Dar eu de un lucru mă mir. 
Cum, tu, care zici că e nevoie mare de 
capul tău, cum tu, zic, n-ai băgat de seamă 
că copilul avea o bubă în cap? Vezi de 
aceea plângea copilul într-una şi n-avea 
somn. la te uită acum de vezi ce frumos 
doarme. 

Să-ţi spui şi ce am făcut de am 
descoperit aceasta. Cum am băgat copilul 
în albie să-l scald, a început să ţipe de te 
lua groaza. Am băgat de seamă că capul 
copilului era moale lângă creştet şi mi-am 
închipuit că acolo trebuie să fie vreo bubă 
coaptă. Nu m-am înşelat. Ştii tu, câtă 
materie am scos de acolo cu undreaua? 
Cum am spart buba, a adormit şi doarme 
dus şi acum încă. 

- Vai de mine şi de mine! Mi-ai 
omorât copilul, netotule. Să te duci de la 
mine; căci pâine şi sare p-un taler cu 
mine nu mai mănânci. 

Şi biata femeie îşi smulgea acum 
perii de desperare. 

Pe când copilul ieşea mort pe o uşă 


spre a 
fi dus la înmormântare, Păcală ieşea pe 
alta cu 0) 


uşă în spinare, partea ce i se cuvenise din 
avutul 

lor, spre a se duce în lume, ori încotro l-or 
duce 

ochii. a 


Povestită de Petre Ispirescu 

